text:
‘Awan Pakaitibkolan’ Dagidiay Mangay-ayat ken Jehova
“Ti naruay a talna kukua dagidiay mangay-ayat iti lintegmo, ket awan ti pakaitibkolanda.”—SAL. 119:165.
1. Kasano nga ipakita ti kinapinget ti maysa a tumataray ti determinasiontayo a saan a sumuko?
AGTUTUBO pay ni Mary Decker idi limmatak iti intero a lubong kas nalaing a tumataray. Isu ti mainanama a mangabak iti medalia a balitok iti pinal ti 3,000-metro a lumba iti Summer Olympics idi 1984. Ngem saan a nakadanon iti finish line. Nadalapusna ngamin ti saka ti sabali a tumataray ket naitublak. Nadangran ken nagsangsangit ket kasapulan a mabagkat a maipanaw iti paglulumbaan. Ngem saan a simmuko ni Mary. Awan pay makatawen kalpasanna, nakisalip manen ket nakaaramid iti baro a world record para iti sangamilia a lumba dagiti babbai idi 1985.
2. Kasano nga agtartaray dagiti pudno a Kristiano iti maysa a lumba, ken ania ti masapul a nakaipamaysaan ti panunottayo?
2 Kas Kristiano, agtartaraytayo iti piguratibo a lumba. Kalattayo ti mangabak. Saan nga ababa daytoy a lumba nga agkasapulan iti kinapartak tapno agballigi. Saan met a kasla panag-jogging a mabalin ti aginana iti sagpaminsan. Imbes ketdi, mayasping dayta iti maraton nga agkasapulan iti kinaandur tapno agballigi. Inusar ni apostol Pablo ti tumataray iti lumba kas ilustrasion iti suratna kadagiti Kristiano idiay Corinto, maysa a nalatak a siudad gapu kadagiti atletiko a pasalip. Insuratna: “Dikay aya ammo a dagiti tumataray iti lumba agtarayda amin, ngem maysa laeng ti umawat iti gunggona? Agtaraykayo iti kasta a wagas tapno magun-odanyo dayta.”—1 Cor. 9:24.
3. Kasano a mabalin a mangabak ti amin a tumataray iti lumba para iti biag nga agnanayon?
3 Ibaga ti Biblia nga agtaraytayo iti daytoy a piguratibo a lumba. (Basaen ti 1 Corinto 9:25-27.) Biag nga agnanayon ti gunggona, idiay man langit para kadagiti napulotan a Kristiano wenno ditoy daga para iti dadduma pay a karaman iti lumba. Saan a kas iti dadduma a pasalip, amin a makiraman iti daytoy a lumba ket umawat iti gunggona no agibturda agingga iti panungpalan. (Mat. 24:13) Sa laeng maabak ti maysa no dina suroten dagiti pagannurotan wenno no saan a makadanon iti finish line. Daytoy laeng a lumba ti addaan iti gunggona a biag nga agnanayon.
4. Apay a saan a kaskarina ti mangabak iti lumba para iti biag nga agnanayon?
4 Saan a kaskarina ti makadanon iti finish line. Kasapulan ti disiplina ken determinasion. Ni laeng Jesu-Kristo ti kakaisuna a tao a nakadanon iti finish line a di pulos naitibkol. Ngem no maipapan kadagiti pasurot ni Kristo, insurat ni adalan a Santiago a ‘maitibkolda amin iti adu a daras.’ (Sant. 3:2) Pudno dayta! Apektadotayo amin iti kinaimperpektotayo ken iti kinaimperpekto ti sabsabali. Isu a maitibkol ken guminadtayo no dadduma. Amangan no matuangtayo pay ketdi, ngem tumakdertayo ken itultuloytay ti agtaray. Adda dagiti naitublak nga agkasapulan iti tulong tapno makabangon ken maituloyda ti tumaray agingga iti finish line. Posible ngarud a maitibkol wenno matuangtayo iti apagkanito wenno maulit-ulit pay ketdi.—1 Ar. 8:46.
NO MAITIBKOLKA, ITULOYMO TI MAKILUMBA
5, 6. (a) Kasano nga ‘awan ti pakaitibkolan’ ti maysa a Kristiano, ken ania ti makatulong kenkuana a tumakder? (b) Apay nga adda dagidiay maitibkol a saanen a makabangon?
5 Nalabit mapagsinsinnukatmo nga usaren ti sasao a “naitibkol” ken “natuang” no deskribirem ti maysa a naespirituan a kasasaad. Agpada no dadduma ti kaipapanan dagitoy iti Biblia, ngem saan a kanayon a kasta. Kas pagarigan, paliiwem ti kuna ti Proverbio 24:16: “Daydiay nalinteg mabalin a matuang iti uray mamimpito a daras, ket sigurado a tumakderto; ngem dagidiay nadangkes maitibkoldanto babaen iti didigra.”
6 Saan nga itulok ni Jehova a maitibkol wenno matuang dagidiay agtalek kenkuana—a didan makabangon no maipasangoda kadagiti problema wenno nakaaramidda iti basol. Masiguradotayo a tulongannatayo ni Jehova a ‘tumakder’ tapno maitultuloytayo ti agserbi iti amin a kabaelantayo. Anian a makaliwliwa dayta kadagiti amin a naimpusuan a mangay-ayat ken Jehova! Ngem dagiti nadangkes dida kayat ti tumakder. Dida kayat ti agpatulong iti nasantuan nga espiritu ken iti ili ti Dios, wenno dida awaten ti tulong a maipapaay kadakuada. Ngem para kadagidiay ‘mangay-ayat iti linteg ni Jehova,’ awan ti pakaitibkolan a permanente a mamagsardeng kadakuada iti lumba ti biag.—Basaen ti Salmo 119:165.
7, 8. Kasano a mataginayontayo ti anamong ti Dios uray no ‘matuangtayo’?
7 Adda dagiti nakaaramid iti basol a saan a nadagsen—maulit-ulit pay ketdi—gapu iti pagkapuyanda. Ngem nalintegda latta iti imatang ni Jehova no itultuloyda ti ‘tumakder,’ wenno naimpusuan nga agbabawida ken ikagumaanda nga aramiden ti umiso. Kasta ti ipakita ti pannakilangen ti Dios iti nagkauna nga Israel. (Isa. 41:9, 10) Saan a ti ‘pannakatuang’ ti itamtampok ti Proverbio 24:16 no di ket ti ‘itatakder’ babaen ti tulong ti naasi a Diostayo. (Basaen ti Isaias 55:7.) Gapu ta agtalek kadatayo ni Jehova a Dios ken ni Jesu-Kristo, iparparegtada a ‘tumakdertayo.’—Sal. 86:5; Juan 5:19.
8 Uray no maitibkol wenno matuang ti maysa a tumataray bayat ti maraton, adda pay laeng gundawayna a bumangon ken mangileppas iti lumba no madagdagus nga agtignay. Saantayo nga ammo ti “aldaw ken oras” no kaano nga agpatingga ti lumba para iti biag nga agnanayon. (Mat. 24:36) Ngem no ikagumaantayo a liklikan ti maitibkol, mapagtalinaedtayo ti kapartaktayo iti lumba ken sibaballigi a maileppastayo dayta. Kasano ngarud a maliklikantayo ti maitibkol?
PANNAKAITIBKOL A MANGLAPPED ITI PANAGRANG-AY
9. Ania dagiti usigentayo a posible a pakaitibkolan?
9 Usigentayo ti lima a posible a pakaitibkolan—dagiti bukod a pagkapuyan, tarigagay ti lasag, di nainkalintegan nga inaramid dagiti kapammatiantayo, rigat wenno pannakaidadanes, ken ti kinaimperpekto dagiti sabsabali. No naitibkoltayo, laglagipentayo a nakaan-anus ni Jehova. Saannatay a dagus nga ibilang a di matalek.
10, 11. Ania a pagkapuyan ti inkagumaan a pinarmek ni David?
10 Dagiti bukod a pagkapuyan ket mayarig iti batbato a naiwara iti paglulumbaan. Ipakita dagiti kapadasan ni Ari David ken ni apostol Pedro ti dua a kasta a pagkapuyan—kinaawan panagteppel ken panagbuteng iti tao.
11 Adda dagiti gundaway a di nakapagteppel ni Ari David, kas ipakita dagiti inaramidna a pakainaigan ni Bat-seba. Idi nainsulto iti imbaga ni Nabal, sidadarasudos a nagtignay ket gistayna napapatay dayta a tao. Wen, saan a nakapagteppel kadagita a gundaway, ngem saan a simmardeng a nagaramid iti makaay-ayo ken Jehova. Iti tulong ti dadduma, napasublina ti nasinged a relasionna iti Dios.—1 Sam. 25:5-13, 32, 33; 2 Sam. 12:1-13.
12. Kasano a nakapagtultuloy ni Pedro iti lumba uray no naitibkol?
12 Adda dagiti gundaway a napalalo ti panagbuteng ni Pedro iti tao ket dayta ti nakaitibkolanna; ngem nagtalinaed a matalek ken Jesus ken ni Jehova. Kas pagarigan, sipapanayag nga inlibakna ti Apona, saan laeng a namnaminsan no di ket namitlo. (Luc. 22:54-62) Idi agangay, trinato ni Pedro dagiti manamati a Gentil a kas ket ‘tay naidumada kadagiti nakugit a Judio a Kristiano. Ngem sibabatad a nakita ni apostol Pablo dayta a parikut. Saan nga umiso ti inaramid ni Pedro. Awan ti rumbeng a maidaddaduma iti kongregasion. Sakbay a madadael ti panagkakabsat gapu iti kasta a kababalin ni Pedro, nagtignay ni Pablo ket sipaprangka a binalakadanna ni Pedro. (Gal. 2:11-14) Nagsakit kadi ti nakem ni Pedro ket nagsardengen iti lumba ti biag? Saan. Pinampanunotna ti balakad ni Pablo, inyaplikarna dayta, ken intuloyna ti agtaray iti lumba.
13. Kasano nga agbalin a pakaitibkolan ti parikut iti salun-at?
13 No dadduma, agbalin a pagkapuyan ti nalabes a pannakaseknan iti salun-at. Dayta ti mabalin a pakaitibkolantayo nga agbanag iti panagibar-ibar ken pannakabannogtayo. Kas pagarigan, nagsagaba iti nakaro a sakit ti maysa a Haponesa 17 a tawen kalpasan ti bautismona. Napalalo ti pannakaseknanna iti salun-atna nga uray la kimmapuy ti espiritualidadna ken nagbalin nga inaktibo. Sinarungkaran ti dua a panglakayen. Naparegta iti naayat a sasaoda, ket inrugina manen ti makigimong. Kinunana, “Urayak la nakalua idi sibabara nga inabrasadak dagiti kakabsat.” Nakasubli itan daytoy a kabsat iti lumba ti biag.
14, 15. Ania ti ikagumaam nga aramiden no sumken dagiti di umiso a tarigagay? Mangted iti pagarigan.
14 Adu met ti naitibkol gapu iti tarigagay ti lasag. No masulisogtayo, masapul nga ikagumaantayo ti agtalinaed a nadalus iti mental, moral, ken espiritual. Laglagipentayo ti balakad ni Jesus nga ‘ibelleng’ ti aniaman a makaitibkol kadatayo, uray ti mismo a mata wenno imatayo. Saan kadi a karaman iti dayta ti immoral a panagpampanunot ken tigtignay a nakaigapuan ti panagsardeng ti dadduma iti lumba ti biag?—Basaen ti Mateo 5:29, 30.
15 Maysa a kabsat a napadakkel iti kinapudno insuratna a nabayagen a lablabananna ti homoseksual a tartarigagayna. Kinunana: “Kanayon a saanak a komportable no kaduak dagiti sabsabali. Kasla diak ammo ti pagluglugarak.” Nagbalin a regular pioneer ken ministerial nga adipen iti kongregasion idi agtawen iti 20. Ngem nakaaramid iti nadagsen a basol, nadisiplina, ken tinulongan dagiti panglakayen. Babaen ti panagkararag, panagadal iti Sao ti Dios, ken panangipamaysana iti panangtulong iti sabsabali, nakabangon ken intuloyna ti naespirituan a panagtarayna. Inadmitirna kalpasan ti adu a tawen: “Sumken pay laeng no dadduma dagidiay a di umiso a rikna, ngem lablabanak dagita. Naadalko a di ipalubos ti Dios a masulisogtayo iti labes ti kabaelantayo. Isu nga ammok nga agtalek ti Dios a kabaelak dayta.” Inkonklusionna: “Ammok a magunggonaanakto idiay baro a lubong gapu iti pananglabanko iti pagkapuyak. Tartarigagayak unay dayta! Isu nga itultuloyko a labanan dagiti di umiso riknak.” Determinado dayta a kabsat nga agtalinaed iti lumba ti biag.
16, 17. (a) Ania ti nakatulong iti maysa a kabsat a nangipagarup a di nainkalintegan ti pannakatratona? (b) Ania ti nasken a pangipamaysaantayo iti atensiontayo tapno ditay maitibkol?
16 Mabalin pay a pakaitibkolan ti di nainkalintegan a naaramidan dagiti kapammatian. Idiay France, maysa a dati a panglakayen ti nangipagarup a di nainkalintegan ti pannakatratona. Nagsakit ti nakemna ket insardengna ti makigimong ken nagbalin nga inaktibo. Bimmisita ti dua a panglakayen ket siaanus a dimngegda bayat nga insalaysayna ti dasigna iti napasamak. Pinaregtada nga iyallatiwna ti awitna ken Jehova ket impaganetgetda a ti kapatgan isu ti panangay-ayo iti Dios. Dimngeg ket nakasubli idi agangay iti lumba ti biag. Nagbalin manen nga aktibo iti kongregasion.
17 Nasken nga ipamaysa ti amin a Kristiano ti atensionda iti nadutokan nga Ulo ti kongregasion, ni Jesu-Kristo, saan a kadagiti imperpekto a tattao. Ni Jesus, a “dagiti matana kaslada iti gumilgil-ayab nga apuy,” ad-adda nga ammona ngem kadatayo ti amin a mapaspasamak. (Apoc. 1:13-16) Kas pagarigan, ammona a ti ibilbilangtayo a di nainkalintegan a pannakatrato ket mabalin a resulta ti di umiso a panangipapantayo. Tamingento ni Jesus ti bambanag iti kongregasion iti umiso a pamay-an ken tiempo. Ditay ngarud itulok a maitibkoltayo kadagiti tignay wenno desision ti padatayo a Kristiano.
18. Kasanotayo a madaeran dagiti pakasuotan wenno narigat a kasasaad?
18 Ti dua pay a mabalin a pakaitibkolan ket ti rigat wenno pannakaidadanes ken dagiti pagkapuyan ti dadduma iti kongregasion. Iti pangngarig ni Jesus maipapan iti nagmula a tao, kinunana a ti “rigat wenno pannakaidadanes” maigapu iti sao ket mabalin a pakaitibkolan ti dadduma. Aniaman ti pagtaudan dayta a pannakaidadanes—pamilia, kaarruba, wenno agtuturay—ti nangnangruna a maapektaran ket daydiay “awan ramutna,” wenno nakapuy ti pammatina. (Mat. 13:21) Ngem no pagtalinaedentayo a nasayaat ti kasasaad ti pusotayo, matulongannatayo ti bin-i ti Pagarian a maaddaan iti natibker a pammati. No maipasangoka kadagiti pakasuotan, ikagumaam a mennamennaen dagiti nadayaw a bambanag. (Basaen ti Filipos 4:6-9.) Iti tulong ni Jehova, madaerantayo dagiti pakasuotan ket saantay a maitibkol kadagiti narigat a kasasaad.
19. Ania ti aramidentayo tapno saantayo a maitibkol gapu iti kinaimperpekto dagiti sabsabali?
19 Makapaladingit ta insardeng ti dadduma ti agtaray iti lumba ti biag gapu iti kinaimperpekto dagiti sabsabali. Naitibkolda gapu iti agduduma a kapanunotan mainaig iti bambanag nga agpannuray iti konsiensia. (1 Cor. 8:12, 13) No adda nakapasakit kadatayo, pagbalinentay kadi dayta a dakkel nga isyu? Ibalakad ti Biblia nga isardeng dagiti Kristiano ti mangukom, mamakawanda, ken dida ipilit dagiti personal a kalinteganda. (Luc. 6:37) No adda pakaitibkolam, saludsodam ti bagim: ‘Uk-ukomek kadi dagiti sabsabali sigun iti bukodko a panangmatmat? Itulokko kadi nga agsardengak iti lumba ti biag gapu laeng iti kinaimperpekto dagiti kakabsat?’ Aniaman ti aramiden ti dadduma, ti ayattayo ken Jehova ti mangpabileg iti determinasiontayo a dumanon iti finish line.
AGTARAY BUYOGEN TI PANAGIBTUR—DIMO ITULOK A MAITIBKOLKA
20, 21. Ania ti determinasionmo no maipapan iti lumba ti biag?
20 Determinadoka kadi nga ‘agtaray agingga iti pagpatinggaan’? (2 Tim. 4:7, 8) No kasta, kasapulam ti personal a panagadal. Usarem ti Biblia ken dagiti publikasiontayo a mangtulong kenka nga agsukimat, agmennamenna, ken mangilasin kadagiti posible a pakaitibkolam. Kiddawem ti nasantuan nga espiritu a mangipaay iti naespirituan a kired a kasapulam. Laglagipem, ti tumataray mabalinna nga itultuloy ti lumba uray no maitibkol wenno matuang. Mabalinna ti tumakder ken tumaray manen. Saanna nga ibilang a lapped dagiti arig bato a pakaitibkolan no di ket ibilangna dagita a pakatenneban ti pammatina.
21 Ipakita ti Biblia a saan a mabalin nga agpampamayantayo iti lumba para iti biag nga agnanayon. Daytoy ket saan a kas iti panaglugan iti bus a situtugawka laeng ngem makadanonka iti papanam. Masapul a tarayentayo ti lumba ti biag. No aramidentayo dayta, ti “naruay a talna” manipud ken Jehova ti mangpabileg kadatayo. (Sal. 119:165) Masiguradotayo ti agtultuloy a bendisionna ita, ken iti masanguanan, no makadanontayo iti pagpatinggaan ti lumba.—Sant. 1:12.


c: text/html

text:
Panagminas ti kabaybayan, dina padur-asen ti maysa nga ili
Saanmi nga ayunan ti pannakaminas ti igid ti kabaybayan ti San Vicente. Ti kakaisuna a nagwen kadagiti napili nga ili. Saan la ketdi a sulosion daytoy iti panguartaan ti babaen iti maliksab a buis. Apagbiit a kanito laeng dayta panagnomar iti sangkaparsiak nga itden dagti agminminas. Sa kalpasanna, amangan no kurang pay a inawat a bayad para iti dakdakkel a ganaben iti panagpaigid a daras ti danum. Ti nadaras a panagbalbaliw ti nakaparsuaan gapu iti napukaw a gamengna. Dayta baggiing a mininas ti saluad ti lugar wenno proteksion iti nadaras a panagbalbaliw.
Adda idin ti dakkel a kompania a nagminas iti ili ti Sta. Cruz ken Tagudin. Pinalpaliiw a nalaing ti itdenna kadagiti umili. Trabaho. Ngem saan a nagpaut. Saan a makuna nga agnanayon wenno napaut a panggedan ta kalpasan ti sumagmamano laeng a gundaway, kalpasan a namina aminen ti sinakop, pimmanaw metten ti kompania. Naawanan met laeng iti obraen dagiti mangmangged.
Iti rigatna, saan a nakita ti epekto ti panagminas iti igid ti baybay wenno playa. Saan a napanunot ti ibungana. Ti pagdaksan na itdenna.
Iti un-unana, mapaliiw iti ngayed ti igid ti kabaybayan. Saan a mapaspasamak ti panagkurruoy ti darat. Nasiken. Nakananama iti agpagnapagna. Mabalin pay dagiti behikulo wenno lugan a lumasat nga awan ti sawsawirna. Ken nakananama a saan nga umasideg ti danum iti sigud a yanna.
Kalpasan ti panagminas, ti panagala kadagiti baggiing, napasamak met ti saan a ninamnama ti kaadduan. Dayta baggiing wenno iron ore ti lapped ti nadaras a panagbaliw ti lugar agsipud iti dagsenda a maikanaw. Natangken ti darat ken solido pay laeng. Saan a naruka ken nalaka a maiyanud.
Dayta namnamaen a panguartaan ti ili ket amangan no agkurangto pay a gastosen inton dumteng ti panaglawa ti baybay. Narukanton ken nadaras ti yaasideg ti danum. Kasanonto a lappedan?
Kitaen iti nasamak iti kadagiti sumagmamano a barangay ti Santa. Immapunen ti danum. Ti panagaramid ti dike ti solusion, ngem saan met ngarud a nakananama, ta no dina yanud iti sumaruno a panagtutudo, bettakenna met. Ket ti tinawen a badiet, masapul nga adda ti mailatang a para iti tinawen. Dayta saan idi a pampanunoten a paggastosan, dimtengen. Imbes a gastosen koma para iti sabali nga imprastraktura, iti sabali a proyekto a pangrang-ayan.
Ti panagminas ket saanmi a kanunongan a maaramid. Saan a dayta ti solusion no kamaten ti revenue wenno pamastrekaan. Adu pay ti sabali. Agpanunot koma. Kas koma, no panunoten ti irarang-ay ti turismo, masapul nga ad-adu pay ti tumakder nga amenities wenno araken iti lugar. Saan a bay-an a kasdiaynan no di ket mangpanunot a nasayaat para iti idadakkel ti namnamaen a makatulong.
Apay a saan a kadagitoy nga igid ti kabaybayan ti pangipatakderan kadagiti araken dagiti tao? No mapapintas ti lugar, no ad-addu pay ti maarak ken pagpallaingan, agbiag ti lugar.
Laglagipen, nga aramiden ti Siudad ti Vigan iti amin a pamuspusan a mangitag-ay ti turismona. Ket ti panangigiddan ti aramid ket maysa nga alternatibo, kas dumna a lugar. Aramiden ti lugar a makaguyugoy kadagiti sumangpet a sangaili.
Ngem ti panangminas? Makumi a pabaliktad iti namnamaenmi a solusion. @
Sunday, May 31, 2009
Panagminas ti kabaybayan, dina padur-asen ti maysa nga ili
Wednesday, May 20, 2009
Nasken ti Panagridam
Iti panagkitak, saan pay a nakasagana ni Ilokano no maipapan iti sabali a dur-asan ti bukodna a literatura. Nalawag a mangigawid ti mapaspasamak iti naan-anay a panagtaeng ti kabukbukodan a literatura. Imbes koma nga aramaten dagiti dua a grupo dagiti limtuad a nagsasanga a kapanunotan ken karirikna, ad-adda ketdi a naiwayat ti dakdakkel a giwang iti nagbabaetanda. Banag a kunaek a saan sa a nasayaat ti maapit a sulbod a yawat kadagiti sumarsaruno a kaputotan. Imbes a rangtay ti makitam a talaytayen a pagsisinnabatan ken pagsisinnukatan iti kapanunotan ken panggep, sirib ken ammo, nagbaliktad ti situasion. Nagbalin la ket ngarud a naatap ti itedna a mensahe.
Daytoy ti nakaam-amak a punto: ti panagipatawid wenno panangipakita ti saan a panagkaykaysa iti sumaruno a kaputotan. Saan a nasayaat a makitkita ti kaadda dagiti paksion nga awan ti mayat a mangisuko ti bukodna a takder.
Ti narigat, makita dagiti mararaem a bimmaba iti takderda ken inuksobda ti kawesda iti pedestal tapno laeng mataraonan ti rikna ken magantil ti situasion.
Kadaksan la unay dayta mangdupir iti maysa a nagmaskara a saanna nga ibaga ti kinaasinona tapno nalawag a makita. Maskara itan ti nalatak la unay a piduten ti managayat iti awan mamaayna nga ay-ayam. Daytoy ti nangisit a paset ti internet, ti pannakabalin ti maysa a tao a mangaramat iti adu a nagan wenno kabal a mangilemmeng iti kinaasinona.
Ilokano laeng kadi ti nagsagrap iti giwang iti nagbabaetan? Nalabit. No mangibasartayo iti ehemplo, kunaentayo a nakaro ti saan a panagkikinnaawatan dagiti bigbigbigen a mannurattayo iti Tagalog ken iti English. Nabayagen daytoy. Ngem iti laksid ti saanda panagkikinnaawatan iti kapanunotan ken karirikna, makita pay laeng ti panagkuyog ken panagtiponda. Makita ida iti maymaysa nga ummong. Banag a din sa ket maipaayan iti bentahe iti bukod a laong. Ti laeng koma kapanunotan ti pagpingkian ti amin a di mairaman ti kinaasino.
Apay a mapaspasamak ti sagsagrapen nga indulto? Diak a maibuksilan no apay. Saanko nga ammo no apay. Diak a matarusan.
Nasayaat laeng ta iti agbaybayag, kas koma ita, timmaud ti baro a sulbod nga ammona ti mangkompas iti agsumbangir. Ngem bassit pay laeng ti bilangda. Narigat a madlawan no saanka a managpaliiw. Nupay kasta, awitda ti baro a kapanunotan a rumbeng a maipaayan iti atension ken panangayon. Awitda ti dakkel a kritisismo iti di panangipalubos a nawaya ken siwawaya. No awanda, makuna a saan a nasayud ti taray ti palpaliiwen nga urnos. No isipen a nalaing, narigat ti takderda a mangtimbang ken mangsala iti situasion, a mangpanunot a nalaing dagiti balikas nga isawangda. Nasken a makaay-ayo ken awanan iti punto ti panagidagem iti tunggal maysa.
Anansata, maisupadi iti tukiad dagiti awanan karirikna. Dakkel a dalluyon ti pinataud dagiti saan a makaawat. Ta ultimon iti award giving body ket saanen a nakalasat iti kontrobersia. Kasla pay ketdin naibaba ti panagkita iti kastoy. Nalaokan metten iti saan a maikanatad ti pammadayaw. Ti dayaw a yawat ket nasken a subadan iti yawat met laeng ti aggunggunay a ritual dagiti nalaing a mangpusipos iti kadena. No bilang pudno wenno buklen ti agdadata a di makitkita a paragapag, nasken ngarud ti panagridam. Nasken ti panangibayog ti kinapudno. Isu daytoy ti akem ti sabali a kummappengan a timpuyog tapno maliklikan ti yaannugot.
No awan ti asuk, awan la ketdi ti matemtem.#
Tuesday, May 05, 2009
Panagsubli
Panagsubli
Panagsubli. Saan pay a nalpas ti amin. Awan ti duadua. Panagsubli a buyog ti isem. Wen, nagsubliak ken makasuratak manen, Isu daytoy ti ragsak. Isu daytoy ti isem.
Kalpasan ti panaginana, ta maibilang met paginana, agsubli manen toy pluma. Apagbiit laeng nga inana. Apagbiit laeng.
Nupay saan a naan-anay a kukua amin a gundaway ken paniemmo, ken saan a naan-anay amin a tignay, adda ketdi ti marikna a ragsak. Nakasubliak!
Agsuratak manen. Uray no katukad ti saggaysa a tulnek ti di nakairuaman a takiag, mabalin latta. Nasken a sublian sigud a nakairuaman, ti panagsurat. Nasken a sublian ti amin. Ti panagsubli ket panangisubli ti sigud a rikna. Ti sigud a nakairuaman.
Agsubli iti aramid. Ti rason nga isu ti ragsak. Ti amin. Nupay saan a kukua ti ar-aramiden no di ket nakaikomitan wenno pagubbogan ti ragsak. Iti dayta punto, ngata a, a nakita dagiti physical therapist a puon iti nadaras a ragsak ken ganaygay. Ta asino met ti di maragsakan a makasubli iti sigud nga aramid? Amin ket adda ti pagubbogan ti ganaygay. Ket iti biang, isu dayta ti panagsurat.
Kalpasan ti didigra, a di napakpakadaan, adtoy manen ti panagsubli. Panagsubli nga agsurat. Panagsubli nga umisem. Panagsubli nga agkatawa…
Diak koman kayat a ti agsubli. Naimas koman ti aginana wenno iladaw pay ti panagsubli. Ngem no agpampanunotak, kasapulak a unay iti innak panagsubli. Kasapulan nga isubli ti sigud, ti dati, ti nakairuaan uray no in-inut iti panangaramid kadaytoy.
Madama pay laeng ti nasged a therapy, ti panangsubli ti naan-anay a nakem ken panunot kalpasan ti apagbiit nga inda panaginana, sangkasaon dagiti thepistko nga agur-uraydan – ti pluma, dagiti pangted, isu amin a naidisso.
Saan a nagayatan ti napasamak. Impanko amin dagiti banag a panangliklik ken pananglisi ngem adda latta ti nagkamtodan. Adda latta ti panagliway a di nakita ken naimuri. Ket ti napasamak, paset amin, ti pannakaturog, panaglibay, pagliway ti salun-at.
Ngem dipay naladaw ti amin. Nasken ti panagsubli. Agsurat agingga kabaelan.
Nabayag met nga inannadak ti bagik, no isu ti masao, ngem adda latta ti panagpatingga ti amin. Saan amin nga ar-aramiden ket husto. Dumteng met ti panagriro. Ta no di koma nagriro, di koma met napasamak ti panaginana. Sa la ammon ti pagbiddut no adda a lak-amen ti babak. Sa la ammon no dumtengen. Adda a talaga ti pannakaitikleb, ti pannakadaleb iti kapanagan, ti panagpanunot iti sabali manen a gundaway tapno bamangon, magna, wenno tumaray tapno agtultuloy latta ti sikolo agingga ti maudi a pannakaawag, tapno isun ti agnanayon a panaginana…
Napasamak ti napasamak. Agingga iti agdama, madama pay laeng ti rekober. madama pay laeng ti lagip – dayta lagip a nasken a mapasubli. Isu a nasken iti panagsubli. Isu a nasken ti panagsurat.
Lagip. Nagpateg ketdin. Kasano ti panangisubli ti lagip? Kasano nga isubli ti memoria?
Manipud iti naan-anay ken kompleto a panagpampanunot, nagsubli datao iti panagmalanga ken di pannakausig ti maar-aramid ken ar-aramiden. Manipud iti saan a pannakabangon, saan a pannakunail, pannakasao, pannarikna ti nasayaat, panangammo ti mapaspasamak iti aglawlaw, ken aminen, itan, makuna nga in-inut ti inda panagsubli.
Iti saan a pannakakunail, ammokon a bunga ti sagsagrapek a pannubok. Ket iti kasulinekan a suli ti panunot, nasken ti innak panagsubli. Nasken nga agsubliak. Ania koma no saan a makarikna ti kagudua paset ti bagi? Adda pay met ti kagudua. Saan a dayta saan a pannakarikna ti importante, no di ket ti panagtignay. Kas kuna dagiti naistrok, walo agingga iti sangapulo ket innem a bulan ti palabasen santo agsublida iti rikna. Ket uppat a bulan pay laeng ti napabas. Kas balakad dagiti therapist, awan sabali nga aramiden no di gunay, gunay, gunay, gunay…
Ket adtoyak ngarud. Kalpasan ti uppat a bulan, iti laksid nga adda ti depekto, nasken ti panagtignay. Awan iti libro ti di pannakarikna, ta ti nasken, ti panagtignay sakbay nga agtangken ken agpukaw dagiti urat. Isu a nasken a maisubli dagiti urat, ti lasag, ti memoria, ti amin sakbay a mapukaw kaniak.
Iti innem a tawen nga innak panagsursurat ti maipapan iti salun-at, namin-adu a daras a ginandatko a padasen a suraten ti maipapan iti therapy ngem namin-adu met a daras a diak nagballigi a nangbirok iti nagkaysa a pangrugian, wenno pangigibusan. Nalawa unay ket kasapulan iti naan-anay a panagamiris ti kakasaad ti pasiente, ti kabaelanna a mayataday iti kasasaadna. Isu nga awan ti maymaysa a programa ti tunggal pasiente malaksid iti normal a proseso. Kalpasan ti nabayag a panagpampanunot, lipatkon a suraten. Ditanan…
Linipatkon a suraten, ngem gayam, maisuratda iti dana ti biag, nga isuda a mismo ti mangited ti adal ken pannursuro no diman mangted leksion.
Ngarud, adtoyak manen. Agsuratak manen!

robotstxt: allowed

filter: keep


text:
October 31, 2015
SHS early registration, inyalud-od ti DepEd
Inyalud-od ti Dept. of Education ti early registration para kadagiti sumrek iti Senior High School agingga iti Nobiemre 13, 2015 tapno maipanamnama a karamanda kadagiti nakaenrol iti SNS iti panaglukat dagiti klase inton Hunio 2016.
Makiddaw met kadagiti amin a class advisers dagiti agturpos iti Grade 10 itoy a tawen nga irehistroda dagiti estudianteda ken isubmitirda ti learners’ preferences dagitoy babaen ti SHS Registration Module in the Learner Information System (LIS) manipud iti Nob. 9 agingga iti 29, 2015.
(Naipablaak iti Bannawag, Nobiembre 9, 2015 a bilang.)
Makiddaw met kadagiti amin a class advisers dagiti agturpos iti Grade 10 itoy a tawen nga irehistroda dagiti estudianteda ken isubmitirda ti learners’ preferences dagitoy babaen ti SHS Registration Module in the Learner Information System (LIS) manipud iti Nob. 9 agingga iti 29, 2015.
(Naipablaak iti Bannawag, Nobiembre 9, 2015 a bilang.)
Subscribe to: Post Comments (Atom)


text:
Daan nga Ingles
Ti Daan nga Ingles (Ænglisc, Anglisc, Englisc) wenno Anglo-Sahon[1] ket ti maysa a nasapa a porma ti Pagsasao nga Ingles a naisasao ken naisursurat babaen dagidi Anglo-Sahon ken dagiti kaputotanda kadagiti paset itan ti Inglatera ken akin-abagatan ken akindaya nga Eskosia idi nagbaetan ti tengnga ti maika-15 a siglo ken ti tengnga ti maika-12 a siglo. Ti nabatbati babaen ti panagsurat ket nangruna a mangirepresenta ti ti literario a rehistro ti Anglo-Sahon.
Daytoy ket pagsasao a Laud a Hermaniko nga asideg a kabagian ti Daan a Prisio ken Daan a Sahon. Ti daan nga Ingles ket addaan idi ti gramatika a kapada iti adu a waya iti Klasikal a Latin. Iti kaaduan a pannakaipada, mairaman daytoy iti gramatika, ken daytoy ket as-asideg iti moderno nga Alemann ken Islandesngem ti moderno nga Inggles. Daytoy ket napno a maiballatek kadagiti lima a gramatikal a kaso (nominatibo, kusatibo, henetibo, datibo, ken instrumental), dagiti tallo a gramatikal a bilang (agmaymaysa, ad-adu ngem maysa, ken dua) aken dagiti tallo a gramatikal a henero (maskulino, peminino, ken neuter). Dagiti dua a porma ket rumsua iti umuna ken maikadua a persona laeng ken maibagbaga kadagiti grupo ti iti dua.
Dagiti pangilasin, pangsandi ken (sagpaminsan) dagiti partikula ket maitunos iti antesendente a pangnagan iti kaso, bilang ken henero. Dagiti awan patinggana a berbo ket maitunos kadagiti suhetoda iti persona ken bilang.
Dagiti pangnagan ket adda kadagiti nadumaduma a deklinasion (nga adaan iti naun-uneg a pannakaipada iti Latin, Taga-ugma a Griego ken Sanskrito). Dagiti berbo ket addaan kadagiti siam a nangruna a kondiogasion (pito a napigsa ken dua a nakapsut), ken iti tunggal maysa ket dagiti nadumaduma a subtipo, ken dagiti dadduma pay a bassit a maipatinayon a kondiogasion ken bassit pay a di kadawyan a berbo. Ti nangruna a paggiddiatan manipud ti sabali a taga-ugma nga Indo-Europeano a sasao, a kas ti Latin, ket dagiti berbo ket mabalin a mapartuat kadagiti berbo kadagiti dua a panangipalabas , ken awan daytoy ti sintetiko a pasiba a boses.
Dagiti nota[urnosen | urnosen ti taudan]
- ^ Ti termino nga Anglo-Sahon ket nagbalin a mangitudo kadagiti amin a banag ti nasapa nga Ingles a paset ti panawen babaen ti maika-16 a siglo, a mangiraman ti pagsasao, kultura, ken tattao. Bayat a daytoy ket normal pay laeng a termino para kadagiti dua a naudi nga aspeto, ti pagsasao ket nangrugrugi a tinawtawagan iti Daan nga Ingles idi patingga ti maika-19 a siglo, a kas resulta ti immad-adu a napigsa nga anti-Hermaniko a nasionalismo iti Inggles a kagimongan idi tawtawen ti 1890 ken nasapa a tawtawen ti 1900. Ti pagsasao met ket nangrugrugi nga inus-usar dagiti Ingles nga eskolar, a nangay-ayat ti pannakaparang-ay ti moderno nga Ingles manipud ti paset ti panawen ti Anglo-Sahon aginggana iti Tengnga nga Ingles ken aginggana iti tatta nga aldaw. Nupay kasta adu dagiti mannurat nga agus-usar pay laeng ti termino nga Anglo-Sahon tapno mangitudo ti pagsasao.
Crystal, David (2003). The Cambridge Encyclopedia of the English Language. Cambridge University Press. ISBN 0-521-53033-4.
Dagiti silpo ti ruar[urnosen | urnosen ti taudan]
Midia a mainaig iti Daan nga Ingles iti Wikimedia Commons


text:
Inyawat ni Mayor Edgardo “Ediboy” S. Cobangbang, Jr. daytoy a bagi ti tulong-pinansial kadagiti adda an-annayenna a sektor iti imatang da Ms. Fresnaida A. Gundran, DOLE Head, Ilocos Sur Field Office a kaduana ni Ms. Charity Ubilas ken kasta met dagiti pannakabagi ti Human Resources Management Office (HRMO)-Cabugao nga idauluan ni Miss Mimi Sison.
Pinagyamanan ni Mr. Ullero daytoy a naipaay a tulong kadakuada ti Gobierno Munisipal nga idauluan ni Mayor Ediboy kasta met dagiti Opisiales ti DOLE-Ilocos Sur ta maikkanda iti importansia nga umagawa iti pagsayaatan ti asosasion-da ken dagiti kamkamengda. # (Web In-Action)


text:
1841
Ti tawen idi 1841 ket kadawyan a tawen a mangrugi iti Biernes iti kalendario a Gregoriano ken ti kadawyan a tawen a mangrugi iti Biernes ti nabunbuntog iti 12 nga aldaw a kalendario a Huliano.
Paspasamak[urnosen | urnosen ti taudan]
Enero–Marso[urnosen | urnosen ti taudan]
- Pebrero – Bukod nga inrangarang a nawaya a republika ti El Salvador.
- Marso 4 – Ni Martin Van Buren ket sinaruno a kas Presidente ti Estados Unidos babaen ni William Henry Harrison.
Abril–Hunio[urnosen | urnosen ti taudan]
- Abril 4 – Pimmusay iti pulmonia ni Presidente William Henry Harrison, ken nagbalin nga isu ti immuna a Presidente iti Estados Unidos a natay iti opisina iti kaunegan ti maysa a bulan, ti Amerikano a presidente a nagserbi iti kabiitan a termino. Isu ket sinaruno babaen ni Bise Presidente John Tyler, ken isu ti nagbalin a maika-10 a Presidente iti Estados Unidos .
- Abril 6 – Naisapata ni Presidente John Tyler.
Naipasngay[urnosen | urnosen ti taudan]
Hulio–Disiembre[urnosen | urnosen ti taudan]
- Septiembre 8 – Antonín Dvořák, Tseko a kompositor (pimmusay 1904)
Pimmusay[urnosen | urnosen ti taudan]
Enero–Hunio[urnosen | urnosen ti taudan]
- Abril 4 – William Henry Harrison, maika-9 a Presidente iti Estados Unidos (naipasngay 1773)
Dagiti silpo ti ruar[urnosen | urnosen ti taudan]
Midia a mainaig iti 1841 iti Wikimedia Commons


text:
1974
Ti 1974 ket maysa a kadawyan a tawen a nangrugi iti aldaw ti Martes iti kalendario a Gregoriano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Abril[urnosen | urnosen ti taudan]
- Abril 28 – Penélope Cruz , aktres a naipasngay idiay Espania
Hulio[urnosen | urnosen ti taudan]
- Hunio 24 – Ruffa Gutierrez , aktres a naipasngay idiay Filipinas
Hulio[urnosen | urnosen ti taudan]
- Hulio 30 – Hilary Swank, Amerikana nga aktres
Nobiembre[urnosen | urnosen ti taudan]
- Nobiembre 11 – Leonardo DiCaprio, Amerikano nga aktor
- Nobiembre 28 – Allen Pineda Lindo , maysa a Filipino-Amerikano a kumakanta


text:
Naisaganan a maangay, kongreso ti Stop Exploitation
Ni STOP EXPLOITATION (PR)
www.nordis.net
CANDON CITY — Nakasaganan ti amin a sistema para iti pannakaangay ti maika-9 a kongreso ti Solidarity of Peasants Against Exploitation (Stop Exploitation) inton Oktubre 24 idiay Candon City.
Segun kenni Zaldy Alfiler, sekretaryo heneral ti organisasyon, manamnama a dumar-ay ti agarup 80 a delegado manipud kadagiti tsapter ti organisasyon iti tallo a probinsya a mangibagi ti nasurok a pito ribo a kameng. Naimbitaran pay dagiti mangsupsuportar iti organisasyon nga aggapu iti sabali a sektor.
“Panggep ti kongreso a patibkeren ken palawaen ti organisasyon tapno nabilbileg dagiti mannalon a mangsango kadagiti karit ti agdama a panawen – ti agtaltalinaed a kinaawan ti pudpudno a reporma nga agraryo ken ti rumangranggas nga estado a mangituntunda ti kumarkaro a pannakalabsing ti pangtao a karbengan,” kinuna ni Antonino Pugyao, chairman ti Stop Exploitation.
“Saan a pimmudno ti kari ni Presidente Rodrigo Duterte a panagbalballiw gapu ta nagtalinaed ti mananggundaway a sistema ti kagimongan ken rinibun nga umili ti napapatay gapu iti tallo a gubat nga isaysayangkat ti rehimen,” innayun ni Pugyao.
Kas iti napalabas a kongreso, adalen ken amirisen ti taripnong ti agdama a kasasaad ti pagilian ken ti rehiyon tapno maputar ti pangkabuklan a programa ti panagtignay iti sumaruno a dua a tawen. Kasta met nga ikumpluntar to ti organisasyon ti konstitusyonna iti direksyon a turongenna.
Manamnama a naimballigian ti maangay a kongreso. # nordis.net


text:
-
Maysa a tungtongan maipapan iti Lengguahe nga Ilokano
Quintin Mariano Hello kabsat Aurelio Solver Agcaoili ken amin a kakabsat nga Ilokano naimbag nga orastayo. Umuna, naitaoak a puro nga Ilokano uray no saanko a naadal iti pormal a panagsursuro. Naipatawid laeng kaniak babaen ti pannakisasao iti inaldaw-aldaw ken panag basak iti Bannawag nga isu ti nakaadalan ti kaaduan a kailiantayo. Uray no kasta adu dagiti naggigidiatan ti maysa ken maysa uray pay iti uneg ti maysa a pamilya. Ti kangrunaan ken kadakkelan ket ti panagaramat iti NGA ken A ken ti TI ken ITI. Kadagidi nabasbasak nga imprenta ken sursurat dagiti tattao nadlawko met ti panaggigidiat ti panagaramat dagiti nadumaduma a tattao kadagiti letra a mabalin kadi nga ibagatayo a kabubukodantayo wenno bulod kas koma kadagiti letra C, F ken Q malaksid iti pannakaaramatda a kas nagan wenno a sao maibaet laeng iti bayat ti panagsao wenno panagsurattayo. Kunak no puroak nga Ilokano Apo ngem nakaad-adu dagiti bokabularyo nga iburburaymo a saanko pay nasalsalaw ket no dadduma agmalangaak no sadinno a parte ti Kailukuan ti nakaar-aramatanda. Ket ita kunkunatayo nga ipaadal wenno adalentayo ti bukodtayo a dila nga isu ti Ilokano, adu dagiti mapukaw ta no surutentayo dagiti kabaruanan wenno agdama a pannakisarita wenno panagsurat maiyaw-awan dagiti immun-una a pannarita ta kas met la buriken ti pagsasaotayo. Idi panawenko Pilipino ti maar-aramat ket ita Filipino metten ta nagluposen ti pagsasaotayo ditoy ilitayo a Pilipinas. Saan kadi a rumbeng a sukatantayo met ti sombolo ti panagmaymaysa ti bukodtayo a pagsasao ditoy Kailokuan iti “Baro nga Ilokano”? Numanpay narigat para kadagiti dadduma ta agsasabali ngarud dagiti nakayanakan a dila ditoy Kailukuan, iti panagtaray dagiti tawen ket agsimbengto met laeng. Uray dagiti mannursuro ket agrigatda met aglalo kadagiti sabali ti pagsasaona.
3 hours ago · Unlike · 1
-
Aurelio Solver Agcaoili Patgen nga Apo Quintin Mariano: agpayso ti kunayo. No kitaentayo ti diakroniko a panagdur-as, daytay evolusion ti pagsasao nga Ilokano, adda makitatayo a makunkuna a historikal a muhon: umuna, pre-Kastila (a masaripatpatan kadagiti dokumento a Kastila a mangibagbaga iti no asinnotayo, ken ti napasamak a pannakaperdi daytoy a kinaasinno); maikadua, ti kinkastila/mara-Castila a pannakaisurat, a simmurot iti alfabeto Romano/Romanisado a pagsasao nga Español (a naggapu met iti Latino); maikatlo, ti Tagalogisado a panawen, a panawen ti panangsurot ti Bannawag iti gramatika/ortografia ti Tagalog (a nagbalin a ‘kasla’ wadan ti nakasurat nga Ilokano); ken ti maisingsingasing a kontemporaneo a wadan/padron nga ar-aramatenmi iti Universidad iti Hawaii a kas wagas ti panangisuromi iti digri nga Ilokano (dakami laeng, iti entiro a lubong, ti mangisaysayangkat iti kastoy, ket awanen ti pakaalaan pay iti digri no di laeng iti Universidadmi). Gapu kadagiti padastayo, ken kasta metten iti rekisito ti pannakapadur-as ti disiplina iti panagadal nga akademiko iti Ilokano, ken gapu kadagiti rekisito ti profesion a pakaibilangan ti kasanayan iti Ilokano, masapul ditoy ti nainsirmataan a panangsirig iti direksion ti panagadal iti Ilokano, a banag nga ar-aramidenmi. Ditoy lugarmi, dakami dagiti binigbig ti federal a gobierno, kasta metten ti estado/lokal a gobierno tapno isayangkatmi dagiti nagduduma a servisio a pakasapulan iti profesionalisado a kasanayan iti Ilokano. Adu dagitoy: nagkaadu, nga iti pattapattami ket saan a mapaspasamak iti Filipinas. Saankon a binsabinsaen dagitoy: umayen ti panangibagami a saanen a masnop ti panangiyalikakatayo iti Ilokano iti romantisado a wagas no di ket importante a kitaentayo a ti pagsasao nga Ilokano ket mabaelanna ti akemna nga agbalin a mangibabaet (nga instrumento) iti pannakaipeksa iti padas a pangtao, ken iti sirmata a masapul a mamagkammayet kadatayo. Ngarud, masapul a makita nga agkamtud ti wagas/padron/modelo a dati. Ngarud, masapul ditoy ti kontemporaneo a panangsirmata no sadinno ti pagturongan daytoy a pagsasao–panagsirmata a nakakugnal iti padas ken arapaap, ken iti rekisito ti profesionalisado a diskurso. Saan a barengbareng daytoy nga aramid, isu a masapul ditoy ti umno ken umisu a pannakatinong, ken ti panangbigbig kadagiti aramid dagiti agsuksukimat, saan laeng a no ania ti kayat ti kaaduan. Naimbag nga orasyo, apo.
HON, HI, Abril 26, 2013
TUNGTONGAN ITI LENGGUAHE NGA ILOKANO (1)Standard
Advertisements


text:
Gapu iti nabayag a panagminas iti Benguet Corporation (BC) a dumanun iti nasurok sangagasut a tawen nagresulta daytoy iti pannakadadael ti aglawlaw, pangkabiagan ken komunidad iti munisipyo ti Itogon, Benguet. Nga inggana ita ket agtultuloy a mapaspasaran dagiti umili daytoy a didigra nga ipapaay ti BC. Kumaro pay daytoy a didgra iti panawen dagiti napipigsa a bagyo kas ti limmabas a dua a bagyo (Karen ken Lawin) idi bulan iti Oktubre ita a tawen. Naimatangan dagiti umili iti Liang, Itogon, Benguet ti panagngato ti danum ken pitak iti karayan a nagresulta iti panakalayos dagiti taltalon. Daytoy a panaglayus ket gapu iti panagbettak ti tailings dam a napan iti drain tunnel nga isu iti maka gapu ti panagregaay ti outlet daytoy.
Segun iti BC ken Mines Geosciences Bureau (MGB) ket adda agarup 50,000 metric tonelada a tailings ti naibelleng a naggayus iti karayan. Isu daytoy ti nanggabur iti agarup dua ektarya a talon idiay Liang. Malaksid pay ditoy, inbaga dagiti umili iti Tinongdan ken Dalupirip, Itogon a naanud dagiti sumagmano a taraken a denguen da ken napukaw dagiti lames iti karayan.
Gapu iti kastoy a pasamak ket napalalo unay ti pungtot dagiti ti umili imbes a kitan koma daytoy ti kumpanya nu kasanu ti rehabilitasyon ken panangbayad a dagus kadagitoy a nadadael. Ti addang laeng nga inaramid ti BC ket isu iti panagaramid da iti sandbagging kas “preventive measure” kano. Daytoy nga inaramid ti kumpanya ket saanna a maisigurado ti kinatalged ti tailings dam. Saan nga agpayso ti inbagan ti BC nga “under control” ti sitwasyon. Kinaagpaysona ket dakkel pay ti posibilidad a mas nakaro pay a didigra ti mabalin a mapasamak iti ania man a panawen.
Basar iti testimonya dagiti umili adda makita da a bettak ti tailings dam ken adda danum a rumrumwar iti bakrang ti tunnel. Gapu kadagitoy mabalin a dakkel ti posibilidad a bumtak wenno agregaay manen ti tunnel. Iti agdama, papapanawen ti BC dagiti agus-usok iti aglawlaw daytoy a tailings dam.
Agsasaruno a didigra gapu iti nabayag nga operasyon ti BC
Nu malagip tayo idi 2015 ket nag-collapsed ti maysa a tunnel a nagresulta iti maysa a sinkhole a nang-alun-on iti pito a balay ken kalsada idiay Virac, Itogon. Inggana ita ket saan pay a nasimpa daytoy ken agtultuloy a dakkel a pangta kadagiti umili iti Virac. Nga inggana iti agdama saan pay inted ti kumpanya ti dawat dagiti biktima ken umili nga adda iti danger zone.
Iti kapadasan kada tawen nga adda umay a bagyo sigurado nga adda dagiti pasamak a didigra kas ti pannakalayos ti Luneta, Antamok ken pannakareggaay ti Luneta Elementary School ken ado a balbalay gapu iti panakapullat ti intake tunnel idi 2009. Kasta met ti panag-collapsed ti twin tunnel idiay Bedda, Loakan a nagresulta iti panakaregaay iti nasurok 50 balay ken simbaan idi 2009. Malaksid ditoy ket ado pay dagiti saan a naidokumento a didigra kas ti linumned a ground ti Alejo M Pacalso Memorial National High School, panakaregaay ti national road idiay First gate, Ucab ken dadduma pay nga awan met nakita nga inaramid da a rehabilitasyon kadagitoy.
Makainsulto ken makauma ti kanayon a rason ti BC a “force majeure wenno act of God” ken daduma pay nga panag – ulbod da tapno kaluban dagitoy a didgra ken pasamak. Nasurok sangagasut a tawen ti panagminas iti BC iti munisipyo ti Itogon, adun a didigra ti basol da kadagiti umili. Iti agdama a panawen amin a pasilidad, dams, tunnel ti kumpanya ket nabayagen a narupok ken saanen a maus – usar malaksid pay ti saan a matalek a monitoring ken kinaawan ti panagsimpa ken rehabilitation nga isaysayangkat da.
Iti ania man a panawen karkaro nu panawen ti panagtutudo ken napipigsa a bagyo ket adda dagiti mas naka-am-amak a mabalin a mapasamak gapu kadagitoy a pasdek ti kumpanya. Mabalin a kadagiti napalabas nga insidente ket awan napukaw a biag ngem saan tayo kuma nga urayen nga adda. Dagitoy nga insidente ket iparparangarangna nga adda pay ti nakaro a didigra a mabalin a mapasamak. Iti nabayag a panawen adun ti basol ti BC iti umili ti Itogon gapu iti nabayag nga operasyon daytoy ngarud rumbeng laeng a sumardeng daytoy tapno adda pay mabati a kinabaknang ti Itogon a sagrapen ti sumaruno a henerasyon.
Dawat ti umili


text:
Kultural a Rebolusion
Ti Kultural a Rebolusion ti Nalatak a Proletariano, wenno sapasap a naamammuan a kas ti Kultural a Rebolusion (Insik: 文化大革命; pinyin: Wénhuà Dàgémìng), ket maysa idi a sosial-politikal a tignay a napasamak idiay Republika ti Tattao ti Tsina manipud idi 1966 aginggana idi 1976. Daytoy ket inparugi babaen ni Mao Zedong, ti Mangipangulo idi ti Partido Komunista ti Tsina, ti naibagbaga a gandatna ket ti panangipatungpal ti komunismo iti pagilian babaen ti panagikkat ti kapitalista, tradisional ken dagiti kultural nga elemento ti Insik a kagimongan, ken ti panangipang-al ti Maoista nga ortodoksi iti kaunegan ti Partido. Tirebolusion ket nangmarka ti panagsubli ni Mao Zedong iti puesto ti turay kalpasan ti napaay a Nalatak a Panaglagto ti Masakbayan. Ti tignay ket politikal a nagpasardeng iti Tsina ken kaaduan a nakaapektar iti ekonomia ken sosial ti pagilian.
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- "Li Peng, ti 'Mammarti ti Tiananmen,' ket 'Sisasagana a Matay' tapno Mapasardeng ti Riribok ti Estudiante". AsiaNews.it. 2003. Naal aidi Agosto 21, 2011.
- Barnouin, Barbara ken ni Yu Changgen. Zhou Enlai: Ti Politikal a Biag. Hong Kong: Insik nga UNibersidad ti Hong Kong, 2006. ISBN 962-996-280-2. Naala idi Marso 12, 2011.
Dagiti silpo ti ruar[urnosen | urnosen ti taudan]
- Midia a mainaig iti Kultural a Rebolusion iti Wikimedia Commons
- Encyclopædia Britannica. Ti Kultural a Rebolusion


text:
Wikipedia:Napili nga artikulo ita nga aldaw/Disiembre 3
Ti Herusalem ket isu ti kapitolio ti Israel, ngem daytoy ket saan a sangalubongan a mabigbigan, ken maysa pay kadagiti kadaanan a siudad iti lubong. Mabirukan daytoy idiay Banbantay Hudea, idiay nagbaetan ti Baybay Mediteraneo ken ti akin-amianan nga igid ti Baybay Natay. No mairaman ti populasion ti lugar iti Daya a Herusalem, daytoy ket isu ti kadakkelan a siudad idiay Israel babaen ti populasion ken kalawa, ken addan iti populasion iti 763,800 nga agtataeng a tattao iti kalawa ti lugar iti 125.1 km2 (48.3 kuadrado kilometro). Ti Herusalem ket nasantuan pay a siudad kadagiti tallo a kangrunaan a nga Abrahamiko a relihion ti Hudaismo, Kristianidad ken Islam.
Iti panawen ti atiddog a pakasaritaanna, ti Herusalem ket naminduan a nadadael, nalakuben iti namin 23, naraut iti namin 52, ken natiliw manen iti namin 44. Ti kadaanan a paset ti siudad ket natagitao idi maika-4 a milenio BCE. Idi 1538, dagiti diding ket naipatakder iti likmut ti Herusalem babaen ni Suleiman ti Nadaeg. Tatta nga aldaw dagiti diding ket mangipalpalawag ti Daan a Siudad, daytoy ket tradision a nabingbingay iti uppat a pagkapat manipud idi nasapa a maika-19 a siglo a kas dagiti Pagkapat ti Armenio, Kristiano, Hudio, and Muslim.


text:
James Watt
Ni James Watt, FRS, FRSE (19 Enero 1736 – 25 Agosto 1819)[1] ket maysa idi nga Eskoses nga inbentor ken mekanikal nga inheniero a ti panagpaspasayaatna ti Newcomen a pison a makina ket kammasapulan idi kadagiti panagbalbaliw nga inyeg babaen ti Industrial a Rebolusion idiay katutubona a Gran Britania ken ti sangalubongan.
Dagiti paammo ken dagiti nagibasaran[urnosen | urnosen ti taudan]
- ^ a b Urayno adda dagiti natalged a taudan a nangited ti petsa ti ipupusayna a kas ti 19 Agosto 1819, amin a kontemporario a naibagbaga ket agirepreporta nga isu ket pimmusay idi 25 Agosto ken naipunpon idi 2 Septiembre. Ti petsa nga 19 Agosto ket nagtaud manipud ti biograpaiana a Ti Biaga ni James Watt (1858, p. 521) babaen ni James Patrick Muirhead. Daytoy ket makaala ti (kuma) ti lehitimado manipud ti kinapudno a ni Muirhead ket kaanakan a lalaki idi ni Watt ken isu kuma ket adu ti pannakaammona ti daytoy. Kadagiti papel ni Muirhead, ti petsa nga 25 Agosto ket naibagbaga pay kadagiti dadduma a lugar. Ti naududi a petsa ket dagiti kontemporario a reporta dagiti warnakan (kas pagarigan, panid 3 iti The Times ti 28 Agosto) ken ti dagiti pay abstrato ken kodisilio ti panagikeddeng timaudi a testamento ni to Watt. (Iti nangruna a rehistro ti panakaipunponna idiay Sibaan ti Sanata Maria (Birmingham-Handsworth) ti petsa nga ipupusay ni Watt ket saan a naibagbaga.)
Bibliograpia[urnosen | urnosen ti taudan]
- "Dagiti saan anaipablaak a sursurat ni James Watt" iti Warnakan ti Institusion dagiti Mekanikal nga Inheniero (Londres, 1915).
- Carnegie, Andrew, James Watt Unibersidad aPagmalditan ti Pasipiko (2001) (Naimaldit manen manipud ti 1913 ed.), ISBN 0-89875-578-6.
- Dickinson, H. W. (1935). James Watt: Artesano ken Inheniero. Unibersidad ti Cambridge a Pagmalditan.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig kenni James Watt iti Wikiquote (iti Ingles)
Midia a mainaig kenni James Watt iti Wikimedia Commons


text:
Bantay Iriga
Ti Bantay Iriga, naamammuan pay a kas ti Bantay Asog, ket maysa kadagiti aktibo a bulkan ti Filipinas, idiay probinsia ti Camarines Sur, iti Filipinas.
Ti Bantay Iriga ket maysa nga estratobulkan ken agarup a maysa a kilometro manipud idiay Danaw Buhi. Daytoy ket agtayag iti 1,196 m (3,924 ft) nga addaan iti diametro iti babana iti 10 kilometro.[1][2]
Ti Iriga ket bimtak idi 1628 ken idi1642.[2] Ti Iriga ket kadawyan a naamammuan para kadagiti preatiko a panagbettakna.
Kitaen pay[urnosen | urnosen ti taudan]
- Dagiti mabalin nga aktibo a bulkan ti Filipinas
- Dagiti di aktibo a bulkan ti Filipinas
- Instituto ti Bulkanolohia ken Seismolohia ti Filipinas
- Siudad ti Iriga
Dagiti nagibasaran[urnosen | urnosen ti taudan]
- ^ a b c "Iriga". Programa ti Global a Bulkanismo. Instituto ti Smithsoniano. Naala idi 2011-09-17.
- ^ a b "Bantay Iriga". Instituto ti Bulkanolohia ken Seismolohia ti Filipinas (PHIVOLCS). Naala idi 2011-09-17.


text:
LAOAG CITY — Nangrugin nga agtrabaho dagiti lima pulo ket lima nga agnaed ditoy syudad babaen iti Government Internship Program (GIP) iti tulong iti Department of Labor and Employment.
Agsweldo dagitoy ti 210 pesos wenno 75% iti 280 pesos a minimum wage iti Ilocos Norte.
Dagiti naala nga agtrabaho a kas GIP ket mai-deploy kadagiti nagduduma nga opisina iti City Hall ken iti Laoag City General Hospital.
Naamuan a tallo a bulan nga agpaay dagitoy iti goberyo babaen iti nadakamat a programa.
Dagitoy met ti nagyaman kenni Laoag City Mayor Chevylle V. Fariñas gaput ta naikkanda ti oportunidad nga agtrabaho iti gobyerno ti cuidad.
Kasta pay a nagyamanda iti DOLE gapu iti daytoy a gundaway, maadalanda iti naan-anay a panagtrabaho iti sidong ti gobyerno. (Roman/Laoag City – PIO staff)


text:
Papa Adriano I
Ni Papa Adriano (c. 700 – 25 Disiembre 795) ket isu ti papa manipud idi 1 Pebrero 772 aginggana idi 25 Disiembre 795. Isu ket anak idi a lalaki ni teodoro, ti maysa a natakneng a Romano.
Dagiti nagibasaran[urnosen | urnosen ti taudan]
- Mangiraman daytoy nga artikulo ti teksto manipud iti pablaak nga adda itan iti dominio a publiko: Chisholm, Hugh, ed. (1911). "Adrian (popes)". Encyclopædia Britannica (Maika-11 nga ed.). Pagmalditan ti Unibersidad ti Cambridge.
Dagiti silpo ti ruar[urnosen | urnosen ti taudan]
Midia a mainaig kenni Papa Adriano I iti Wikimedia Commons


text:
Monday, April 25, 2016
NAPUNNO TI RAY-AW KEN RAGSAK DEP-ED NIGHT!
Cabugao, Ilocos Sur – Naaramid ti DepEd Night and Coronation Rites iti karabiyan ti Abril 22, 2016 iti Cabugao Central Park (CCP), Brgy. Bonifacio, Cabugao, Ilocos Sur a nagpartisiparan dagiti mangisursuro ken School Heads ti 26 nga Elementaria/Primaria a mangbukel ti Cabugao DepEd District nga idauluan ni Public Schools District Supervisor Dr. Consesa T. Rumias.
Nagpartisipar met dagiti agad-adal nga ubbing a nairaman iti panagpabuya dagiti mangisursuro.
Nagasmang da Mayor Edgardo S. “Ediboy” S. Cobangbang, Jr. ken ni Mrs. Jerlie S. Cobangbang a nangisaaad ti Korona ti Reyna nga inimatangan ti sibubukel a naitallaong kadayta a rabii. Nagatendar met dagiti kameng ti Konseho Munisipal nga idauluan ni Vice Mayor DJ Savellano; Ret. Judge Efren S. Ubungen; Miss Maria S. Rondon, Principal, Cabugao Institute; Pannakabagi ti amin nga eskuela-sekundaria iti ili a Cabugao; Balikbayans ken dagiti Retirado a mangisursuro.
Nangipaay ti ababa a kararag ni Mrs. Rocilyn S. Sabaten; nag-Welcome Address ni Public Schools District Supervisor Dr. Consesa T. Rumias. Kimmablaaw kadagiti Opisiales ti Ili nga idauluan ni Mayor Edgardo “Ediboy” S. Cobangbang, Jr. ken nagyaman iti aglaplapusanan a kaadu ti umay agbuya iti partisipasion ti
ti DepEd iti piesta.
Imbinsana ti pateg ken akem dagiti mangisursuro a mangtagiben/mangipromot iti kultura ken napintas a sursuro. Kinaritna dagiti Teachers a mangaramid ti akemda a sipipinget para iti pagsayaatan ti benneg ti Edukasion iti ili a Cabugao partikular iti Sektor-Edukasion.
Kalpasan a makoronaan ti Reyna, nangipaay ti Mensahe ni Mayor Ediboy. Kimmablaaw ken nagyaman iti nangayed a partisipasion ti DepEd iti panagpiesta ti ili. Rinaem ni Mayor Ediboy iti akem ti DepEd Cabugao a mangpaspasantak kadagiti napintas a maipabuya a nakairamenan ti kultura ken tagipatgen a galad ni Cabugaoenians ken iti panagselebrar ti Piesta nga impamatmat ti Pamilia ti DepEd.
Impeksa ti Alkalde Munisipal iti naimpusuan ken naragsak a panagyamanna iti kaadu ti nakipartisipar ken aglaplapusanan a pannakikaysa dagiti umili itoy a tawen a pannakarambak ti piesta ti ili.
Inyawat met ni Mr. Josh Edward S. Cobangbang ti Tropeo iti Reyna.
Naaramid met ti panagpabuya dagiti ubbing a pannakabagi ti tunggal Zona ti DepEd-Cabugao.
Kangrunaan a namagpikapik ti pannakarambak ti Education Night iti panagatendar ni Actor-Singer Sam Concepcion a nangharana iti Reyna ken dagiti Prinsesa ken nangray-aw kadagiti reprep a nagbuya.
Nagpaay nga Emcee da Mrs. Rocilyn S. Sabaten, Miss Singson ken ni Mr. Rommel Santella. # (Web In-Action)
Posted by Bayan ng Cabugao, Ilocos Sur at 9:11 AM
Subscribe to: Post Comments (Atom)


text:
Macalelon, Quezon
Ti Macalelon ket maysa a maika-4 a klase nga ili iti probinsia ti Quezon iti Filipinas.
Dagiti baranggay[urnosen | urnosen ti taudan]
Nabingbingay a politikal ti Macalelon iti 30 a barbaranggay.[2]
- Amontay
- Anos
- Buyao
- Candangal
- Calantas
- Lahing
- Luctob/Townsite
- Mabini Ibaba
- Mabini Ilaya
- Malabahay
- Mambog
- Olongtao Ibaba
- Olongtao Ilaya
- Padre Herrera
- Pajarillo
- Pinagbayanan
- Rodriquez (Pob.)
- Rizal (Pob.)
- Castillo (Pob.)
- Pag-Asa (Pob.)
- Masipag (Pob.)
- Damayan (Pob.)
- San Isidro
- San Jose
- San Nicolas
- San Vicente
- Taguin
- Tubigan Ibaba
- Tubigan Ilaya
- Vista Hermosa
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Quezon". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 16 Septiembre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Quezon". Datos ti Populasion ti Ili. Dibision ti Panagsukisok ti LWUA. Naala idi 16 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Kategoria:Dagiti meta plantilia ti Wikipedia
Dagiti subkategoria
Daytoy a kategoria ket addaan kadagiti sumaganad a 11 a subkategoria, manipud iti 11 a dagup.
D
- ► Dagiti plantilia a panangiturong ti kuerdas (1 K, 27 P)
- ► Dagiti plantilia ti if-then-else (1 P)
- ► Dagiti plantilia ti nagan ti espasio ti plantilia (3 K, 48 P)
- ► Dagiti subplantilia ti pagbaliwen (1 K)
- ► Dokumentasion ti plantilia (2 K, 14 P)
P
- ► Dagiti pagipadasan ti plantilia (164 P)
- ► Pangsubok a kaskaso ti plantilia (68 P)
Pampanid iti kategoria "Dagiti meta plantilia ti Wikipedia"
Dagiti sumaganad a 29 a panid ket adda iti daytoy a kategoria, manipud iti 29 a dagup.


text:
Ania ti Basol?
Sungbat ti Biblia
Ti basol ket aniaman a tignay, rikna, wenno kapanunotan a maikontra kadagiti pagalagadan ti Dios. Karaman ditoy ti pananglabsing kadagiti linteg ti Dios babaen ti panagaramid iti dakes, wenno kinakillo, iti imatang ti Dios. (1 Juan 3:4; 5:
Kadagiti orihinal a lengguahe ti Biblia, ti sasao para iti basol kaipapananna a “saan a mapuntaan ti marka,” wenno ti puntiria. Kas pagarigan, nakalalaing nga agpallatibong ti maysa a grupo dagiti soldado iti nagkauna nga Israel ta ‘saanda nga agmintis.’ No literal a maipatarus dagita a sasao, ‘saan nga agbasol’ ti kaibatoganna. (Uk-ukom 20:16) Isu a ti panagbasol ket panagmintis wenno saan a mapuntaan ti perpekto a pagalagadan ti Dios.
Kas Namarsua, adda kalintegan ti Dios a mangikeddeng kadagiti pagalagadan para kadagiti tattao. (Apocalipsis 4:11) Manungsungbattayo kenkuana kadagiti tigtignaytayo.—Roma 14:12.
Posible kadi a naan-anay a maliklikan ti agbasol?
Saan. Kuna ti Biblia nga “amin nagbasol ken agkurang iti dayag ti Dios.” (Roma 3:23; 1 Ar-ari 8:46; Eclesiastes 7:20; 1 Juan 1:8) Kasano a kasta?
Idi damo, awan ti basol dagiti immuna a tao a da Adan ken Eva ta naparsuada a perpekto, iti ladawan ti Dios. (Genesis 1:
Adda kadi dagiti nadagdagsen a basol?
Wen. Kas pagarigan, kuna ti Biblia a dagiti lallaki iti nagkauna a Sodoma “dakesda ken nakaroda a managbasol” ken ti basolda ket “nadagsen unay.” (Genesis 13:13; 18:20) Usigem ti tallo a mangdeterminar iti kakaro, wenno kadagsen, ti basol.
Kinakaro. Pakdaarannatayo ti Biblia nga adaywantayo dagiti nakaro a basol kas iti seksual nga immoralidad, idolatria, panagtakaw, panagbartek, panagkikil, pammapatay, ken espiritismo. (1 Corinto 6:
9- 11; Apocalipsis 21:8) Iduma ti Biblia dagitoy nga aramid kadagiti basol a saan nga inggagara, kas koma iti sasao wenno tigtignay a makapasakit iti sabsabali. (Proverbio 12:18; Efeso 4: 31, 32) Nupay kasta, paregtaennatayo ti Biblia a ditay tagtagilag-anen ti aniaman a basol, ta mabalin nga agbanag dagitoy kadagiti mas serioso a pananglabsing kadagiti linteg ti Dios.—Mateo 5: 27, 28.
Motibo. Makaaramid ti dadduma kadagiti basol gapu ta dida ammo ti pagayatan ti Dios. (Aramid 17:30; 1 Timoteo 1:
13) Nupay saan nga anamongan ti Dios dagita a basol, igidiat ti Biblia dagita kadagiti basol a sipapakinakem a pananglabsing kadagiti linteg ti Dios. (Numeros 15:30, 31) Dagiti sipapakinakem a panagbasol ket nagtaud iti ‘dakes a puso.’—Jeremias 16:12.
Kasansan. Pagdumaen met ti Biblia ti maminsan a panagbasol ken ti panangyugali iti basol iti mabayag a tiempo. (1 Juan 3:
4-8) Dagidiay ‘sipapakinakem a nangyugali iti panagbasol’ kalpasan a naammuandan no ania ti umiso, awatenda ti nakabutbuteng a panangukom ti Dios.—Hebreo 10:26, 27.
Dagidiay nakaaramid iti nadagsen a basol ket mabalin a maburiboran gapu iti kadagsen dagiti naaramidda a basol. Kas pagarigan, insurat ni Ari David: “Dagiti bukodko a biddut limmasatda iti ngatuen ti ulok; kas iti maysa a nadagsen nga awit nadagsenda unay maipaay kaniak.” (Salmo 38:4) Ngem mangipaay ti Biblia iti namnama: “Ti nadangkes a tao panawanna koma ti dalanna, ken ti makadangran a tao ti pampanunotna; ket agsubli koma ken Jehova, a mangngaasinto kenkuana, ken iti Diostayo, ta dakkelto ti pammakawanna.”—Isaias 55:7.


text:
Segun ken ni Foreman Edwin Oliveros ti Satrap Construction, Co., Inc., mangtarabaho ti pannakatarimaan ti highway road, narugian ti rehabilitasion idi Mayo 28, 2012 ket iti panaglabas ti aldaw, mapasamak ti apagapaman a trapiko kadagiti agdaldaliasat a lugan ken motorista iti agsumbangir a direksion.
“Ipapaawatmi kadagiti ma-traffic nga agan-anustayo ta kasta a talaga no umay ti improvements,” kinuna ni Mr. Mike Lee, Traffic Aide ti Satrap. “Maymayat tatta ta agusarkami ti traffic lights ket makaammoda nga agbibinnigay iti agsumbangir a direksion.”
“Maital-o mampay ti riknami nga makadamag a lumawa ken masemento ti haywey-tayo. Agyamankami kadagiti Appo nga dadaulo ti Gobierno. Nadaras nga urayen ti mano la a bulan santo malpas. Adda makitan, apo, ngem ‘diay padpadaanan pay koma,” imbatad ni Mr. Veronico Piedad, dati a Kagawad ken agdama a Presidente ti Senior Citizen Association ti Brgy. Sagayaden, Cabugao, Ilocos Sur.
“Ala, nasayaat met ta mauray dagitoy a progreso ti ilitayo. No isarunodanto nga sementuen daytoy sumrek ti ISECO ket idanonmo man kadagiti agrebbeng, barok, a makanalan ken maimbornalan ‘toy batog ti talonko,” Kalikagum met ni Mr. Deogracias Sunio iti Brgy. Sagayaden Sur.
Iti pannakapasayaat ti Highway Road ken dadduma nga impraestruktura ket umadu pay ti aktibidades ti negosio ken agtal-o ti ekonomia ken amin nga aspeto ti biag dagiti agnaed iti Munisipalidad ti Cabugao, panirigan ti kaaduan a mabenepisiaran. # (Web In-Action)


text:
Orhan Pamuk
Ni Ferit Orhan Pamuk (naiyanak idi 7 Hunio 1952), ammo pay a kas ni Orhan Pamuk, ket Turko a nobelista. Isuna pay ti Robert Yik-Fong Tam a Propesor iti Nagtagitaoan idiay Unibersidad ti Columbia, nga idiay ket agisursuro ti komparatibo a literatura ken mannurat.
Maysa kadagiti kalatakan a mannurat iti Turkia, dagiti obrana ket nakalako ti agarup a sangapulo ket maysa a riwriw a liblibro iti innem a pulo a pagsasao, a makaaramid kaniana ti kaaduan ti nailako iti pagilianna. Ni Pamuk ket nakaawat kadagiti adu a literario a pammadayaw, a mairaman ti Premio Nobel iti Literatura idi 2006, daytoy ti immuna a Premio Nobel a naipangunggunaan iti Turko nga umili.
Bibliograpia[urnosen | urnosen ti taudan]
Nobela[urnosen | urnosen ti taudan]
- Cevdet Bey ve Oğulları (Ni Cevdet Bey ken dagiti Annakna a Lallaki), 1982
- Sessiz Ev (Iti Naulimek a Balay), 1983
- Beyaz Kale (Iti Puraw a Kastilio), 1985
- Kara Kitap (Iti Nangisit a Libro), 1990
- Yeni Hayat (Iti Baro a Biag), 1995
- Benim Adım Kırmızı (Ti Naganko ket Nalabbasit), 1998
- Kar (Niebe), 2002
Sursurat[urnosen | urnosen ti taudan]
- Gizli Yuz (Sekreta a Rupa), pabuya, 1992
- Öteki Renkler (The Other Colors), sursurat, 1999
- İstanbul: Hatıralar ve Şehir (Istanbul: Dagiti Palpalagip ken ti Siudad), panaglaglagip, 2003


text:
Ikan
Ti ikan ket ti aniaman a kameng ti parapiletiko a grupo dagiti organismo a mangbukel ti amin nga adda ti asang nga akuatiko a kraniata ng aay-ayup nga awan kadagiti kameng ti bagi nga addaan dgaiti ramay.
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- Helfman, G.; Collette, B.; Facey, D. (1997). Ti Dibersidad dagiti Ikan. Blackwell Publishing. ISBN 0-86542-256-7.
- Eschmeyer, William N; Fong, Jon David (2013). "Katologo dagit iIkan". Akademia dagiti Siensia ti California.
Dagiti silpo ti ruar[urnosen | urnosen ti taudan]
Midia a mainaig iti Ikan iti Wikimedia Commons


text:
Agsipud ta panawenen iti election period, nangrugin ti Comelec gun ban ditoy pagilian tayo kas panagsagsagana ti umadanin a panagbubutos–Eleksion Mayo 9, 2016. Nakurang a lima a bulan ti implementasyonna manipud Enero 10 aginggat Hunio 8, 2016. Napusgan ti Philippine National Police a tumulong ti Commission on Election a mangipakat ti nasa-o a gun ban ti entero a Pilipinas.
Kas pagannurotan nga inyetnag ti Comelec-PNP, maiparit kadagiti amin a sibilian ti agitugot iti ruar ti pagtaengan ti ania man a klasena a paltog ken dadduma pay a deadly weapons. Ngem adda dagiti sibilian ken government officials a mabalin nga exempted ket mabalinda ti agitogot ti armas no rummuarda ti pagtaengan gaputa nasken unay para ti sekuridadda. Comelec laeng ti makaited ti sertipiko a pammalubos.
Nagwaras ti Comelec-PNP checkpoints tapno nainget a maiyemplementar daytoy a gun ban. Gagem ti gobierno a maliklikan ti rumsua a bayolente a riribuk no tiempo ti eleksyon nangnangruna no nabara ti risiris dagiti politiko ken disipulosda iti maysa lugar.
Ngem adu latta ti natangken ti ulona a pulano. Ammoda a nadagsen ti pannusa ti agsalungasing ti gun ban. Adu ti baribar. Bahala na. Matiliw no matiliw, kunada.
Agbabawidan ngem nalpasen. Manglangit-langitdanton ti uneg iti rehas.
Agtungpaltay ngarud ti paglintegan kas natudyo nga umili.#
*Photo courtesy of INPPO


text:
ITI BAGANI UBBOG. Dagiti fellows ken panelists ken dadduma pay a timmabuno iti Pasnaan 6 iti papanda panagpasiar iti pagtaengan daydi Reynaldo A. Duque iti Bagani Ubbog, Candon, Ilocos Sur. Kinaragupda ti ading ni RAD a ni Cenon A. Duque Jr. (nakatakder, maikapito manipud kanawan) a nangted pay kadagiti sangaili iti napapateg a libro ni RAD (No Agsuratka Iti Sarita, GUMIL Filipinas Directory Of Ilokano Writers, ken GUMIL Filipinas: 25 A Tawen). Agpakanawan, nakatakder: June Agsi Gaygayed, Dr. Jaime G. Raras, Estela Bisquera-Guerrero, Edmundo A. Bisquera, Mercy Vergara-Yabes, Derick Marcel F. Yabes, Gynelle D. Follante, Ena Macabunga-Viloria, Vilmer V. Viloria, Apo Cenon, Dr. Freddie P. Masuli, Roy V. Aragon, Marie Rose Quitoriano-Rabang, Joseph C. Ganabo, Rhea Rose D. Berroy, ken Daniel L. Nesperos. Agpakanawan, nakamasngaad: Nestor Gonzales, Jimmy R. Agustin, Aldrine C. Molina, Ronnie E. Aguinaldo, ken Danilo B. Antalan (Rinetrato ni Paulene G. Gacusan)
-
-
Recent Posts
- Isasar-ong sadiay Bagani Ubbog…
- Dua a libro iti Tagnawa Series ti GUMIL Filipinas para 2016, maisagsagana
- PASNAAN 6: Panagpitpit ken Panagtenneb iti Agdadamo a Pluma iti Ili ni Isabelo Abaya: Panangnanam iti Kaimasan a Kalamay ken Kornik ken Panangtunton iti Dalan nga agpa-Bagani Ubbog
- Maikalima a Pasalip ALVIYA iti Sarita (2015-2016)
- FREE EBOOK DOWNLOAD: Tarabay iti Ortograpia ti Pagsasao nga Ilokano 2012
- Salip iti Ababa a Sarita ti Mayor Carlito F. Pentecostes, Jr. Awards for Ilokano Literature (Mayor CFPJ Awards), naluktan
- ‘Balay ti GUMIL’ iti Suso Beach, Sta. Maria, Ilocos Sur, maituloy
- 5th Pasnaan Literary Workshop ti GUMIL Filipinas, silulukaten
- 2 libro nga Ilokano, nangabak iti National Book Award
- Libro dagiti dandaniw a para ubbing, mayalnag
-
They’re Saying…
Categories
- bilingual education
- books
- creative non-fiction
- criticism
- culture
- drama
- education
- essay
- fiction
- history
- ilokano
- ilokano people
- ilokano poetry
- ilokano writers
- k-12
- language
- literary awards
- literary device
- mass media
- mother language education
- mother tongue-based education
- music
- news
- novel
- original ilokano music
- performance poetry
- philosophy
- poetry
- poetry reading
- politics
- publishing
- short story
- theory
- translation
- writers
- writers festival
- writers' group
- writers' workshop
Archives
Tagsalex yadao alviya ariel s. tabag ariel tabag bible books contest daniw erotic poetry fiction gumil gumil filipinas ilokano ilokano books ilokano erotic ilokano fiction ilokano language ilokano music ilokano poetry ilokano short story ilokano writers karapote language literary awards literary contest literary workshop mle ncca novel palanca pasnaan paulo coelho poem poetry poetry reading publishing sarita short story tagalog translation workshop writers writers' workshop writing writing contest
-


text:
Pagsasao nga Irlandes
Ti Irlandes[3] (Gaeilge), naipanpankuna pay nga Irlandes a Gaeliko,[4] ket maysa a pagsasao a Goideliko iti pamilia ti pagsasao nga Indo-Europeano, nagtaud daytoy idiay Irlanda ken napakasaritaan a maisasao dagiti tattao nga Irlandes. Ti Irlandes ket naisasao tattan a kas maysa nga umuna a pagsasao babaen ti bassit a minoridad nga Irlandes a tattao, ken kasla pay a maikadua a pagsasao kadagiti dakdakel a bilang ti populasion. Ti Irlandes addan ti batay-linteg a kasasaad a kas iti nailian ken umuna nga opisial a pagsasao iti Republika iti Irlanda. Maysa daytoy nga opisial a pagsasao iti Kappon ti Europa ken opisial a maibigbigan a minoridad a pagsasao iti Akin-amianan nga Irlanda.
Dagiti nagibasaran[urnosen | urnosen ti taudan]
- ^ Keith Brown, ed. (2005). Encyclopedia of Language and Linguistics (2 nga ed.). Elsevier. ISBN 0-08-044299-4.
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Irish". Glottolog 2.7. Jena: Instituto para iti Ebolusionario nga Antropolohia ni Max Planck.
- ^ Rubino, Carl Ralph Galvez (2000). "Irlandes". Ilocano Dictionary and Grammar: Ilocano-English, English-Ilocano. University of Hawaiʻi Press. p. 226. ISBN 978-0-8248-2088-6.
- ^ Oxford Ingles a Diksionario,
Gaelic /ˈgeɪlɪk, ˈgalɪk/ ... noun ... (namammuan pay a Irlandes a Gaeliko) ket maysa pay a panagkuna ti Irlandes (ti pagsasao)


text:
Dagiti agdadamo a mannurat a maisponsoran iti A.N.A.K. ti RFAAFIL iti 2017: Alma Dela Cruz (Allacapan, Cagayan); Rhea Anne B. Dominno (Salcedo, IS); Riaflor B. Rebolledo (Baguio City); Fidel L. Sambaoa (Gregorio del Pilar, IS); ken Derick A. Tong-alan (Salcedo, IS).
Pagyamanan unay ti RFAAFIL (Reynald F. Antonio Awards for Ilokano Literature) dagiti naayat nga isponsor a da Glenda A. Angel, Chery Joy A. Agbayani, Nancy G. Agacer-Batag, Arnel Mamotos, ken Febe R. Raposas.
Silulukat ti RFAAFIL kadagiti naayat a tumulong a kas isponsor iti daytoy a proyekto. (RFAAFIL)


text:
Sasao a Tengnga–Akindaya a Malayo-Polinesio
Ti sasao a Tengnga–Akindaya a Malayo-Polinesio (CEMP) ket mangporma ti sanga ti Nuklear a sasao a Malayo-Polinesio a mangbukel kadagiti sumurok a 700 a pagsasao. Ti tradisional a pannakabingbingay ti Tengnga–Akindaya a Malayo-Polinesio ket ti Tengnga a Malayo-Polinesio ken Akindaya a Malayo-Polinesio. Nupay kasta, ti Tengnga a Malayo-Polinesio ket naipakitan nga umiso daytoy a klado, ken ti Akindaya a Malayo-Polinesio ket saan a nasayaat a nasuportaran.
Dagiti Tengnga a pagsasao ket naisasaoda idiay Basbassit a Sunda ken Is-isla Maluku ti Baybay Banda, iti maysa a lugar nga asideg a maitunos kadagiti probinsia ti Indonesia ti Daya a Nusa Tenggara ken Maluku ken ti pagilian ti Daya a Timor (malaksid ti Sasao a Papuano ti Timor ken dagiti kaarrubayan nga isla), ngem mapmapan iti pagsasao a Bima iti akindaya kagudua ti Isla ti Sumbawa iti probinsia ti Laud a Nusa Tenggaraken ti sasao a Sula ti Purpuro Sula idiay abagatan a laud a suli ti probinsia ti Amianan a Maluku. Dagiti nangruna nga isla iti daytoy a rehion ket ti Sumbawa, Sumba, Flores, Timor, Buru, ken Seram. Ti kangrunaan a maipapan iti bilang a pagsasao ket ti Nggahi Mbojo (Bimanese), Manggarai iti akinlaud a Flores, Uab Meto iti Laud a Timor, ken ti Tetum, ti nailian a pagsasao ti Daya a Timor.
Dagiti Tengnga a pagsasao ket mabalin a mangporma ti pannakaisilpo. Dagitoy iti kaaduan a parte ket saan a nasayaat a napasingkedan, ngem saanda nga agparang a mangbukel iti agtutunos a grupo. Adu kadagiti naisingasing a panangipalawag ti Tengnga a Malayo-Polinesio ket mabirukan kadagiti nakaro a heograpia iti lugar. Isu nga adda dagiti lingguista a mangikeddeng daytoy a pannakaisilpo; ti konserbatibo a pannakaidasig ket mabalin a mangikeddeng ti Tengnga a Malayo-Polinesio iti maysa a nalaka a termino para kadagiti sasao a Tengnga–Akindaya a saan nga Akindaya a Malayo-Polinesio (Grimes 1991). Dagiti pagsasao iti daya ti Flores ken dagiti kaarrubayan nga isla, a kas ti Savu, ket addaan kadagiti nangruna a dakkel a gatad ti mabalin a batayan a bokabulario ti saan nga Austronesio (Würm 1975), ngem amin dagiti Tengnga a Malayo-Polinesio ket agparangda nga adaan iti saan nga Austronesio a subestrato a mangisalumina kaniada.
Ti sasao nga Akindaya a Malayo-Polinesio ket gumay-at manipud iti aplaya ti Halmahera iti ballasiw ti Pasipiko. Dagita ket kapada nalawag a kas maysa a grupo: segun kenni Malcolm Ross, "awan ebidensia" a dagita dua a sanga, ti Halmahera–Cenderawasih (Abagatan a Halmahera – Laud a Baro a Guinea) ken Oceaniko, ket mangporma ti eksklusibo a klado iti kaunegan ti Malayo-Polinesio.[2] Nupay kasta, dagiti dua nga agmaymaysa a sanga ket nasayaat a naipalawag ket maaw-awat.
Dagiti pagsasao[urnosen | urnosen ti taudan]
Gapu ti saan a nasayaat a suporta para kadagiti dakkel a pannakaigrupo, adda dagiti nailista a sangkabassit a grupo ditoy ket probisional.
- Sasao a Tengnga a Malayo-Polinesio.
- Sasao a Sumba–Flores, naisasao idiay ken iti likmut ti is-isla ti Sumbawa (akindaya), Sumba, ken ti akinlaud–tengnga a Flores iti Basbassit a Sunda.
- Sasao a Flores–Lembata, naisasao idiay Basbassit a Sunda, iti akindaya a Flores ken dagiti bassit nga isla iti dagus a daya ti Flores.
- Sasao a Selaru, naisasao idiay Is-isla Tanimbar ti Indonesia.
- Sasao a Kei–Tanimbar, naisasao idiay Kei ken Is-isla Tanimbar ti akin-abagatan a Maluku, ken iti amianan a bangir ti Peninsula ti Bomberai.
- Sasao nga Aru, naisasao idiay Is-isla Aru iti Indonesia.
- Sasao a Tengnga a Maluku, nagruna a naisasao idiay Seram, Buru, Ambon, Kei, ken ti Is-isla Sula.
- sasao a Timoriko, wenno Timor–Babar, naisasao kadagiti isla ti Timor, ti kaarruba a Wetar, ken (depende iti pannakaidasig) ti Is-isla Babar iti daya.
- Pagsasao a Kowiai, naisasao idiay Peninsula ti Bombera iti Baro a Guinea.
- Pagsasao a Teor-Kur, naisasao idiay asideg ti Isla Kei, Indonesia.
- Sasao nga Akindaya a Malayo-Polinesio.
- Sasao a Halmahera–Cenderawasih, mabirukan kadagiti isla ken kadagit igid ti aplaya ti Baybay Halmahera iti probinsia ti Amianan a Maluku ti Indonesia ken ti Luek Cenderawasih kadagiti probinsia ti Papua ken Laud a Papua.
- Sasao nga Oceaniko, naisasao idiay Polinesia, iti pay kaaduan ti Melanesia ken Mikronesia.
Dagiti nota[urnosen | urnosen ti taudan]
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Central–Eastern Malayo-Polynesian". Glottolog 2.7. Jena: Instituto para iti Ebolusionario nga Antropolohia ni Max Planck.
- ^ Fay Wouk ken Malcolm Ross (ed.), The history and typology of western Austronesian voice systems. Australian National University, 2002.
Dagiti nagibasaran[urnosen | urnosen ti taudan]
- Fay Wouk and Malcolm Ross (ed.), The history and typology of western Austronesian voice systems. Australian National University, 2002.
- K. Alexander Adelaar and Nikolaus Himmelmann, The Austronesian languages of Asia and Madagascar. Routledge, 2005.


text:
1985
Ti 1985 ket maysa a kadawyan a tawen a nangrugi iti aldaw ti Martes iti kalendario a Gregoriano (dominikal a letra F).
Paspasamak[urnosen | urnosen ti taudan]
- Enero 20 – Ni Presidente ti Estados Unidos Ronald Reagan ket pribado a naisapata para iti maidua a termino iti opisina (publiko a naisapata idi Enero 21).
- Pebrero 10 – tinalikudan ni Nelson Mandela ti daton iti pannakawaya manipud iti gobierno ti Abagatan nga Aprika.
- Pebrero 16 – Nangrugrugi ti Israel a nagikkat kadagiti tropana idiay Lebanon.
Naipasngay[urnosen | urnosen ti taudan]
Enero[urnosen | urnosen ti taudan]
- Enero 15 – Jason Abalos, Filipino nga aktor
Pebrero[urnosen | urnosen ti taudan]
- Pebrero 14 – Heart Evangelista, Insik-Filipina nga aktres
Agosto[urnosen | urnosen ti taudan]
- Agosto 17
- Anne Curtis, Filipina-Australiana nga aktres ken modelo
- Yū Aoi, Haponesa nga aktres ken modelo
Septiembre[urnosen | urnosen ti taudan]
- Septiembre 19 – Song Joong-ki, Koreano nga aktor
Oktubre[urnosen | urnosen ti taudan]
- Oktubre 8 – Bruno Mars, Filipino Amerikano a kumakanta-mannurat ti kanta ken produser ti musika
- Oktubre 23 – Masiela Lusha, Amerikana a mannurat, aktres
Nobiembre[urnosen | urnosen ti taudan]
- Nobiembre 21 – Carly Rae Jepsen, Kanadiana a kumakanta-mannurat ti kanta
Pimmusay[urnosen | urnosen ti taudan]
- Hulio 16 – Heinrich Böll, Aleman a mannurat, nagungunaan ti Premio Nobel iti Literatura (naipasngay 1917)
- Septiembre 30 – Simone Signoret, Pranses nga aktres (naipasngay 1921)
- Oktubre 10 – Yul Brynner, naiyanak idiay Rusia nga Amerikano nga aktor (naipasngay 1920)


text:
Daytoy ti kalendario para iti ania man a kadawyan a tawen a mangrugi iti Huebes, Enero 1 (dominikal a letra D). Kas pagarigan: dagiti tawen ti Gregoriano ti 1981, 1987, 1998, 2009, 2015, 2026 ken 2037[1] wenno ti tawen ti Huliano ti 1915 (kitaen dagiti tabla dita baba).
Daytoy laeng ti kadawyan a tawen nga addan dagiti tallo a pannakapasamak ti Maika-13 ti Biernes (dagiti bisiesto a tawen a mangrugi kadagiti Dominggo ket makibinningayda kadagitoy a panangilasin); Pebrero, Marso ken Nobiembre.
Ti kadawyan a tawen ket ti tawen nga addaan kadagiti 365 nga aldaw, a saan a bisiesto a tawen nga addaan kadagiti 366 nga aldaw.
Daytoy a kita ti tawen ket addaan kadagiti 53 a lawas iti lawas-aldaw a pormat ti ISO 8601.
- ^ a b "Ti kadawyan a tawen a mangrugi iti Huebes", jonstlouis.htmlplanet.com, 2011, webpage: HTMcal.
- ^ "Kalendario iti tawen ti 1803 (Rusia)" (Kalendario a Huliano, a mangrugi iti Martes), webpage: Huliano-1803 (Ti Romania ket nagus-usar iti Huliano idi 1919, idi inampon ti Rusia ti Gregoriano).


text:
Reptilia
Iti tradison, dagiti reptilia ket dagiti kameng iti klase ti Reptilia a mangbukel kadagiti amniota a dagitoy ket saan a dagiti billit wenno dagiti mamalia. (Dagiti amniota ket dagiti bertebrata nga addaan kadagiti itlog nga aglanga iti maysa nga amnion, ti doble ti kulanitna a mangpalubos ti embrio a nasayaat a makanges iti daga.) Dagiti sibibiag a reptilia, iti dayta akapanunotan, ket mabalin a mailasin manipud kadagiti dadduma a tetrapoda gaputa dagitoy ket nalamiis-dara ken addaanda dagiti scute wenno dagiti siksik.
Dagiti nagibasaran[urnosen | urnosen ti taudan]
Daghiti silpo ti ruar[urnosen | urnosen ti taudan]
- Midia a mainaig iti reptilia iti Wikimedia Commons
- Pilohenia ti Reptilia
- Dagiti ladawan ti reptilia


text:
Wikipedia:Napili nga artikulo ita nga aldaw/Disiembre 8
Ni Ṣalāḥ ad-Dīn Yūsuf ibn Ayyūb (1137/1138 – Marso 4, 1193), kaaduan nga ammo iti Akinlaud a Lubong a kas ni Saladin, ket maysa idi a Kurdo a Muslim. Isu ti nagbalin nga immuna a Sultan ti Ehipto ken Siria, ken nangbangon ti Ayubi a Dinastia. Isu ket nangidaulo pay kadagiti Muslim a suppiatan kadagiti Pranko ken dagiti dadduma pay nga Europeano a Krusada idiay Lebante. Iti panawen ti kabileganna, ti sultanatona ket nairaman ti Ehipto, Siria, Mesopotamia, Hejaz, Yemen, ken dagiti paset ti Amianan nga Aprika.
Babaen ti kabukbukodanna a panangidaulo, dagiti puersana ket inabakda dagiti Krusada iti Gubat ti Hattin, daytoy ti nangidalanan ti pannakatiliw manen ti Palestina, ken natiliw idi manipud kadagiti Fatimid nga Ehipsio babaen dagiti Krusada kadagiti kasakbayan a 88 a tawtawen. Urayno dagiti Krusada ti Pagarian ti Herusalem ket nagtultuloyda nga adda para iti maysa a paset ti panawen, ti pannakaabakna idiay Hattin ket nangmarka ti nagsikkuan ti panagsuppiatna kadagiti Muslim ken dagiti Arabo. Isu a daytoy a gapu, a ni Saladin ket maysa a prominente a pigura kadagiti Kurdo,Arabo, ken ti Muslim a kultura. Ni Saladin ket maysa idi a nainget a nagraraem ti Sunni nga Islam.


text:
Balay
Ti balay ket maysa a pagnaedan, pasdek, wenno estruktura a maus-usar a kas maysa a pagnaedan para iti tattao wenno dagiti dadduma anabiag a parsua.[1][2] Ti termino a balay ket mangiraman kadagiti pagnaedan a sumakup manipud kadagiti rudimentario a kubo dagiti nomadiko a tribu aginggana kadagiti narikut nga estruktura a binukel dagiti adu a sistema.[3][4] Ti agsasao ti Ingles a tattao ket sapsapda a tinawtawagan ti aniaman a pasdek a kankanayonda a naggigianan iti "pagnaedan".
Dagiti nagibasaran[urnosen | urnosen ti taudan]
- ^ Paglinongan babaen ni Lloyd Kahn. Shelter Publications, Inc., Mayo 1, 2000.
- ^ Amerikano a Paglinongna: Ti Nailustrado nga Ensiklopedia iti Amerikano a Balay babaen ni Les Walker. Overlook Press, Hulio 1, 1998
- ^ Schoenauer, Norbert (2000). 6,000 a Tawtawen iti Pagbalayan (reb. ed.) (New York: W.W. Norton ken Company).
- ^ "dagiti papel ti pagbalayan" (PDF). clerk.house.gov. Naala idi 18 Disiembre 2012.
Dagiti silpo ti ruar[urnosen | urnosen ti taudan]
- Midia a mainaig iti Balbalay iti Wikimedia Commons


text:
Wikipedia:Babel
Dagiti gandat ti Wikimedia ket agus-usarda ti Babel tapno makatulong para iti pannakisinnarita dagiti agar-aramat ken maipalaka ti panagbiruk kadagiti makasao ti maysa a pagsasao.
Dagiti agpang ti kalaing a panangisao[urnosen ti taudan]
- Awan ti pannakaammo nga agpang ti pannakaammoda
xx-0: Awan ti aniaman a pannakaawatda ti maysa a pagsasao wenno marigatanda unay a makaawat.
- Nababa nga agpang ti pannakaammoda
xx-1:Maawatanda bassit ti pagsasao kadagiti nalaka a naisursurat ken mabalinda nga agsaludsod wenno sumungbat kadagiti nalaka saludsod ngem saanda a nalaing unay nga agsurat kadagiti artikulo.
- Agpakatengnga nga agpang ti pannakaammoda
xx-2: Nalaingdan a makaawat tapno mabalinda ti agurnos wenno makisinnarita kadagiti tungtungan ti panid.
- Nangato nga agpang ti pannakaammoda
xx-3: Nalaingdan a makasurat iti daytoy a pagsasao ngem mabalin nga adda pay laeng dagiti sagpaminsan a kamali.
- Kasla patneng a panagsasao nga agpang ti pannakaammoda
xx-4: Kasla patneng ti kalaing ti panagsao wenno pannakaawatda urayno saanda a naipasngay a mangisasao iti daytoy a pagsasao.
- Propesional nga agpang ti pannakaammoda
xx-5: Nalaing ti pannakaawatda iti daytoy a pagsasao, mabalinda ti agbalakad wenno wenno agipatarus kadagiti sabali a pagsasao.
- Patneng nga agpang ti pannakaawatda
xx-N: Patneng wenno naipasngay a mangisasao. Nalaing unay ti pannakaawatda kadagiti amin nga agpang ti daytoy a pagsasao.


text:
WEBSITE A JW.ORG
Biroken ti Publikasion
Ginasut a digital, audio, ken video ti magun-odan iti seksion a PUBLIKASION iti jw.org. Usarem dagiti tip iti daytoy nga artikulo tapno makitam ti publikasion a birbirokem.
Biroken ti Publikasion Babaen ti Paulona
No ammom ti paulo, wenno maysa laeng a paset ti paulo ti maysa a publikasion, usarem ti pamay-an a nailawlawag iti baba tapno alisto a mabirokam ti publikasion.
Mapanka iti PUBLIKASION > LIBRO KEN BROSHUR.
I-click-mo ti kahon nga Amin ket maipakita ti listaan dagiti publikasion. Mangi-type-ka iti sao manipud iti paulo ti publikasion a birbirokem. Kas pagarigan, no birbirokem ti libro nga Isursuro ti Biblia, i-type-mo ti “isursuro.” Dagiti laeng publikasion nga addaan iti “isursuro” iti paulona ti maipakita iti listaan. Piliem ti paulo ti libro a birbirokem.
I-click-mo ti button a Biroken.
Biroken ti Espesipiko a Ruar ti Magasin
Mapanka iti PUBLIKASION > MAGASIN.
Iti umuna a page, makita ti uppat a kabaruan a ruar ti Agriingkayo! ken Ti Pagwanawanan (Publiko nga Edision) ken walo a kabaruan a ruar ti pagadalan nga edision ken napasimple nga edision Ti Pagwanawanan. (Saan nga amin nga edision ket magun-odan iti dadduma a lengguahe.) Tapno makitam ti espesipiko a ruar ti maysa a magasin, surotem dagitoy nga addang:
Piliem ti espesipiko nga edision ti magasin ken no ania a tawen manipud iti drop-down list.
I-click-mo ti button a Biroken.
Ipakita ti Amin a Format a Magun-odan iti Maysa a Publikasion
Adda dua a pannakaurnos dagiti publikasion—ti grid view ken list view.
I-click-mo ti icon ti Grid View tapno maipakita ti napaababa a listaan dagiti publikasion. Daytoy ti default view-na.
Ipakita ti Grid View ti akkub ti publikasion, download icon, ken ti paulo ti tunggal publikasion. Ibatogmo ti cursor ti mouse iti icon (wenno talmegam dayta iti mobile device-mo) tapno makitam ti amin a magun-odan a file format para iti dayta a kita ti panangi-download (digital wenno audio).
I-click-mo ti icon ti List View tapno mabaliwan ti pannakaurnosna.
Ipakita ti List View ti amin a magun-odan a file format para iti tunggal publikasion.
Ti dadduma a publikasion ket magun-odan kadagiti kanayonan nga edision, kas iti dadakkel ti letrana. I-click-mo ti maysa a file format (kas iti PDF) tapno makitam ti maysa a dialog box a naglaon kadagiti amin a magun-odan nga edision iti dayta a format. I-click-mo ti link ti edision a kayatmo nga i-download.
Biroken ti Publikasion Babaen ti Linaonna
No ti maysa a publikasion ket mabalin a basaen online kas web page, usarem ti opsion a Site Search (daytoy a feature ket awan pay iti Iloko) tapno mabirokam ti artikulo wenno kapitulo a naglaon iti espesipiko a sasao.
I-click-mo ti icon a Search. Iti text box, i-type-mo ti sao a birbirokem sa i-click-mo ti button a Search. No ammom ti sumagmamano a sasao nga adda iti publikasion, i-type-mo amin. Makatulong daytoy tapno makitam a dagus ti kapitulo wenno artikulo a kaasitgan iti birbirokem.
Mabalinmo a limitaran ti birbirokem kadagiti laeng artikulo ti publikasion no surotem dagiti sumaganad nga addang:
I-click-mo ti link nga Advanced Search wenno Advanced Options.
Iti babaen ti Category, i-check-mo ti kahon iti Publications.
I-click-mo ti button a Search.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Jonas 2:1-10
2 Idin ni Jonas nagkararag ken Jehova a Diosna manipud makin-uneg a paspaset ti ikan+2 ket kinunana:“Gapu iti rigatko nagpukkawak ken Jehova,+ ket sinungbatannak.+Manipud tian ti Sheol nagpatulongak.+Nangngegmo ti timekko.+3 Idi impalladawnak kadagiti kaadalman, iti puso ti nawayang a baybay,+Iti kasta linawlawnak ti mismo a karayan.Amin dagiti dadakkel nga allonmo ken dagiti dalluyonmo—limmasatda iti rabawko.+4 Ket no maipapan kaniak, kinunak, ‘Napagtalawak iti sango dagiti matam!+Kasano a mamatmatakto manen ti nasantuan a templom?’+5 Ti dandanum linawlawdak agingga iti kararua;+ ti met laeng nadanum a yuyeng tiniktikubnak.Dagiti ruot ti baybay naipulipolda iti ulok.6 Simmalogak kadagiti lansad ti bambantay.No maipapan iti daga, dagiti balunetna addada iti rabawko iti tiempo a di nakedngan.Ngem manipud iti abut inaonmo ti biagko, O Jehova a Diosko.+7 Idi a ti kararuak natalipungaw iti unegko,+ ni Jehova isu Daydiay nalagipko.+Idin dimteng kenka ti kararagko, iti nasantuan a templom.+8 No maipapan kadagidiay mangsalsalimetmet kadagiti idolo ti saan a kinapudno, panawanda ti bukodda a naayat a kinamanangngaasi.+9 Ngem no maipapan kaniak, buyogen ti timek ti panagyaman agisakripisioakto kenka.+Ti inkarik, tungpalekto.+ Ti panangisalakan kukua ni Jehova.”+10 Idi agangay binilin ni Jehova ti ikan, iti kasta insarwana ni Jonas iti namaga a daga.+


text:
Monday, March 28, 2016
PAGREBBENGAN KABAYATAN TI SELEBRASION TI SEMANA SANTA, NAARAMID
Cabugao, Ilocos Sur – Kalpasan ti Flag Raising Ceremony ti Pamilia LGU-Cabugao iti Marso 28, 2016 iti sango ti Municipal Hall, nagsarita ni Mayor Edgardo “Ediboy” S. Cobangbang, Jr. iti imatang ti Pamilia-LGU ket
kimmablaaw ken pinagyamananna iti pannakaipatungpal dagiti pagrebbengan dagiti nadumaduma a Departamento ti LGU-Cabugao kasta metten kadagiti nakasalinong nga Ahensia iti rugi, kabayatan ken kalpasan ti napaut a bakasion iti Nangina nga Aldaw (Semana Santa 2016).
Dinakamat ti Ama ti Ili iti alerto ti Kapolisan ken BFP ken dadduma pay a sektor wenno grupo a timmulong iti pannakaaramid dagiti trabahoda kabayatan ti pannakaselebrar ti Semana Santa 2016 nangruna iti pannakaaywan ti linak ken talna ken ti trapiko iti Manila North Road (Kalsada Nasional).
Dinakamat pay ti Municipal Chief Executive iti makapabang-ar-rikna a damag manipud kadagiti agbakbakasion ita a Balikbayan iti ili iti napintas a pannakapasangbayda ken pannakaasikasoda a kas kliente ditoy Munisipio ket inggunamgunam ni Mayor Ediboy a maitultuloy koma latta dagitoy a tagipatgen a galad a maipakpakita ken iparparikna ti sapasap kadagiti Bakasionista.
Kabayatanna, naiyam-ammo iti Pamilia-LGU dagiti dua a nainayon a baro a kameng ti BFP-Cabugao. # (Web In-Action)
kimmablaaw ken pinagyamananna iti pannakaipatungpal dagiti pagrebbengan dagiti nadumaduma a Departamento ti LGU-Cabugao kasta metten kadagiti nakasalinong nga Ahensia iti rugi, kabayatan ken kalpasan ti napaut a bakasion iti Nangina nga Aldaw (Semana Santa 2016).
Dinakamat ti Ama ti Ili iti alerto ti Kapolisan ken BFP ken dadduma pay a sektor wenno grupo a timmulong iti pannakaaramid dagiti trabahoda kabayatan ti pannakaselebrar ti Semana Santa 2016 nangruna iti pannakaaywan ti linak ken talna ken ti trapiko iti Manila North Road (Kalsada Nasional).
Dinakamat pay ti Municipal Chief Executive iti makapabang-ar-rikna a damag manipud kadagiti agbakbakasion ita a Balikbayan iti ili iti napintas a pannakapasangbayda ken pannakaasikasoda a kas kliente ditoy Munisipio ket inggunamgunam ni Mayor Ediboy a maitultuloy koma latta dagitoy a tagipatgen a galad a maipakpakita ken iparparikna ti sapasap kadagiti Bakasionista.
Kabayatanna, naiyam-ammo iti Pamilia-LGU dagiti dua a nainayon a baro a kameng ti BFP-Cabugao. # (Web In-Action)
Posted by Bayan ng Cabugao, Ilocos Sur at 8:00 AM
Subscribe to: Post Comments (Atom)


text:
Papa Leon VIII
Ni Papa Leon VIII (pimmusay idi 1 Marso 965) ket maysa idi a kontrapapa manipud idi 963 aginggana idi 964, a nakisinnupiat kenni Papa Juan XII ken ni Papa Benedicto V, ken dimtengan ti opisial a pannakabigbigna a Papa ti Katoliko a Simbaan manipud idi 964 aginggana idi 965. Isu ket indutokan babaen ti Emperador ti Nasantuan a Romano nga Imperio, a ni Otto I, ti kinapapana ket napasamak idi las-ud ti panawen a tinawtawagan ti Saeculum obscurum.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Papa Leon VIII iti Wikimedia Commons


text:
Sangalubongan nga Eropuerto ti Cam Ranh
Ti Sangalubongan nga Eropuerto ti Cam Ranh (IATA: CXR, ICAO: VVCR) (Bietnamis: Sân bay Quốc tế Cam Ranh) ket mabirukan idiay Luek ti Cam Ranh idiay Cam Ranh, ti maysa nga ili idiay probinsia ti Khanh Hoa idiay Bietnam. Daytoy ket serserbianna ti siudad ti Nha Trang, a daytoy ket adda ti 30 km (16 NM) a kaadayo manipud iti eropuerto.
Dagiti linaon
Pakasaritaan[urnosen | urnosen ti taudan]
Ti eropuerto ti Cam Ranh ket binangon idi babaen ti Buyot ti Estados Unidos idi las-ud ti Gubat ti Bietnam, ken tinartaripatu babaen ti Aero Puersa ti Estados Unidos para kadagti milisai a pamay-an a kas ti Pagtayaban aKuartel ti Cam Ranh.
Idi 1972, daytoy a kuartel a naisubli ti gobierno ti Abagatan a Bietnam. Idi Abril 3, 1975, dagiti puersa ti Amianan a Bietnam ket natiliwda ti Luek ti Cam Ranh Bay ken dagiti amin a nabatbati a pasilidad. Manipud idi 1979 aginggana idi 2002, daytoy a pasilidad ket inususar ti Sobiet ken ti Aero Puersa ti Rusia gapu ti 25 atawtawen nga awan rentana a tulagan.
Idi Mayo 19, 2004, kalpasan ti adu a panagpabpabaro, ti eropuerto ket nakaawat ti immuna a komersio a panagtayab manipud idiay Hanoi. Daytoy tattan ket agtengtengngel kadagiti amin a komersio a panagpatayab ti Nha Trang, nga idi ket naipaturong idiay Eropuerto ti Nha Trang. Idi 2007, ti Cam Ranh ket naipasayaat idi a kas maysa a sangalubongan nga eropuerto. Idi Disembre, 2009 ti Sangalubongan nga Eropuerto ti Cam Ranh ket naluktan. Ti dagup a naipuonan ket agarup a 300 bilion VND.
Dagiti pasilidad[urnosen | urnosen ti taudan]
Ti eropuerto ket naisanglad ti kangato iti 40 kadapan (12 m) a ngato ti natimbengan a lessaad ti baybay. Daytoy ket adda ti maysa a dalan a pagtayaban a nadesignado a 02/20 nga adda ti kongkreto a rabaw a narukodan ti 10,000 babaen ti 150 kadapan (3,048 m × 46 m).[3]
Dagiti linia ti eroplano ken dagiti papanan[urnosen | urnosen ti taudan]
Kitaen pay[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "ACV: Hội nghị tổng kết công tác năm 2016 và triển khai kế hoạch năm 2017". ACV. 2017-01-20.
- ^ "Cam Ranh International Airport (CRIA)".
- ^ a b Airport information for VVCR manipud iti DAFIF (epektibo idi Oktubre 2006)
- ^ Pakaammo para iti eropuerto VVCR manipud ti Great Circle Mapper. Taudan: DAFIF (naala idiidi Okt. 2006).


text:
Ni met Ria Rebolledo ti Baguio City ti nakagun-od iti Maikadua a Gunggona babaen ti daniwna a “Ti Kompositor Dagiti Kansion ti Tudo.” Maipaayan ni Rebolledo iti PhP1,200 a premio a kuarta ken dua a libro nga Ilokano ken sertipiko.
Inyalat met ni Delfin P. Dumayas ti San Nicolas, Ilocos Norte ti Maikatlo a Gunggona babaen ti daniwna a “Limdo.” Maipaayan met iti PhP1,000 a premio a kuarta, maysa a libro nga Ilokano, ken sertipiko.
Mayawat dagiti premio bayat ti Dap-ayan 2016, ti kombension dagiti mannurat nga Ilokano, inton Abril 22-24, 2016 idiay Apayao Agri Eco-Tourism & Sports Complex, Payanan, San Gregorio, Luna, Apayao.
Ti Saniata Prize ket tinawen a Salip iti Daniw nga esponsoran ti Saniata Publications nga imatonan ni Norielyn Cullar-Tabag ken ti pamiliana.
Nagpaay a hurado da Cles B. Rambaud, Roy Vadil Aragon ken Ariel S. Tabag.
(Naipablaak iti Bannawag, Abril 25, 2016 a bilang.)


text:
Apay a Din Makaan-anus Dagiti Tattao?
NABAYAGEN nga ugali ti kinaawan anus. Kadawyanen a makakitatayo kadagiti di makaan-anus iti nakaro a trapik wenno iti atiddog a pila. Ngem patien ti dadduma nga eksperto nga ad-adda a din makaan-anus dagiti tattao ita ngem iti napalabas. Nalabit maklaatka kadagiti makagapu.
Kuna ti dadduma nga analista nga iti napalabas a tawtawen, ti teknolohia ti makagapu nga adu ti din makaan-anus. Sigun iti The Gazette ti Montreal, Canada, kuna ti dadduma a managsirarak a ti “biagtayo ket binalbaliwanen ti digital technology kas kadagiti selpon, kamera, e-mail, ken iPod . . . Gapu iti alisto a maaramidan dayta a teknolohia, kayattayo a maala a dagus dagiti kayattayo.”
Adda mamagpanunot a napaliiw ti family psychologist a ni Dr. Jennifer Hartstein. Inlawlawagna a “nayugalitayon a penken a dagus ti kayattayo, ken namnamaentayo nga alisto, naannayas, ken sigun iti kayattayo ti pannakaaramid dagiti bambanag. No saan a kasta ti mapasamak, ad-adda a madismaya ken masurontayo, [a pagilasinan] ti kinaawan anus.” Kunana pay: “Awanen dagidi tiempo a tagtagiragsakentayo dagiti kanito a ditay agap-apura.”
Patien ti dadduma a malalausen ti e-mail ken dinton mausar dayta. Apay? Gapu ta adu a tattao ti di makaur-uray iti sumagmamano nga oras, wenno minuto para iti subalit ti impatulodda a mensahe. Kas iti panagaramid iti surat, masansan a mainanama a dagiti e-mail ket addaan iti panglukat ken pangserra a kablaaw. Ngem adu ti mangibilang a makabannog ken makataktak dagita a pormalidad. Kaykayatda ti agteks wenno ag-chat ta saan nga agkasapulan dagita kadagiti pagannurotan ti e-mail. Kasla din maanusan dagiti tattao ti ag-type kadagiti nadayaw a kablaaw! Adu met ti saanen a mangkita no adda kamali dagiti in-type-da. Isu a masansan a dagiti surat ken e-mail-da ket mapan iti di umiso a tao wenno adu ti kamali ti ispeling wenno urnos ti sasao nga inusarda.
Adu ti din makaanus nga agbasa iti nayimprenta nga atiddog nga artikulo
Saan la nga iti digital communication a makita ti tarigagay dagiti tattao a maala a dagus ti kayatda. Kasla dida metten makatuttutor nga aguray iti dadduma pay a kasasaad. Kas pagarigan, madlawmo kadi a no dadduma, nakaal-alistoka nga agsao, mangan, agmaneho, wenno aggasto? Kasla nakabaybayag ti aguray iti elebeytor, panagbaliw ti silaw ti trapiko wenno panaglukat ti kompiuter.
Napaliiw dagiti eksperto nga adu ti din makaanus nga agbasa iti nayimprenta nga atiddog nga artikulo. Apay? Gapu ta naruamdan iti napartak a panag-browse kadagiti Web page, a masansan a dagiti blurb ken bullet laengen ti basbasaenda tapno makitada a dagus ti kangrunaan a punto a sapsapulenda.
Apay a din makaan-anus dagiti tattao? Saan nga ammo dagiti eksperto ti amin a makagapu. Ngem adda natibker nga ebidensia a makadangran ti kinaawan anus. Salaysayen dagiti sumaganad nga artikulo ti dadduma a makadangran nga epektona ken no ania ti maaramidam tapno agbalinka a naan-anus.
Adu ti naruamen iti napartak a panag-browse kadagiti Web page, a dagiti laengen blurb ti basbasaenda